ಗ್ರ್ಯಾಂಡ್ ಥೆಫ್ಟ್ ಆಟೋ IV

'''*ಗ್ರ್ಯಾಂಡ್‌ ಥೆಫ್ಟ್‌ ಆಟೋ IV* **, ಸಾಮಾನ್ಯವಾಗಿ ***GTA 4* **  ಅಥವಾ ***GTA IV* '*  ಎಂದು ಸಂಕ್ಷೇಪಿಸಿ ಕರೆಯಲ್ಪಡುವ ಸ್ಯಾಂಡ್‌ಬಾಕ್ಸ್-ಮಾದರಿಯ ಆಕ್ಷನ್‌-ಸಾಹಸಿ ವಿಡಿಯೋ ಆಟ. ಇದನ್ನು ರಾಕ್‌ಸ್ಟಾರ್‌ ನಾರ್ತ್‌ರವರು ಅಭಿವೃದ್ಧಿಪಡಿಸಿ,[1] ಪ್ಲೇ ಸ್ಟೇಷನ್‌ 3 ಮತ್ತು ಎಕ್ಸ್‌ಬಾಕ್ಸ್ 360ಕ್ಕಾಗಿ ಒಷ್ಯಾನಿಯಾ, ಯೂರೋಪ್‌, ಉತ್ತರ ಅಮೇರಿಕಾಗಳಲ್ಲಿ 29 ಏಪ್ರಿಲ್‌ 2008,[3] ಮತ್ತು ಜಪಾನ್‌ನಲ್ಲಿ 30 ಅಕ್ಟೋಬರ್ 2008ರಂದು ಬಿಡುಗಡೆ ಮಾಡಲಾಯಿತು.[5]  ಆಟದ ಒಂದು ವಿಂಡೋಸ್‌ ಆವೃತ್ತಿಯನ್ನು ಉತ್ತರ ಅಮೆರಿಕಾದಲ್ಲಿ 2 ಡಿಸೆಂಬರ್ 2008ರಲ್ಲಿ ಮತ್ತು ಯುರೋಪಿನಲ್ಲಿ 3 ಡಿಸೆಂಬರ್‌ನಲ್ಲಿ ಬಿಡುಗಡೆ ಮಾಡಲಾಯಿತು.[7][9][11] ಇದು *ಗ್ರ್ಯಾಂಡ್‌ ಥೆಫ್ಟ್‌ ಆಟೋ*  ಸರಣಿಯ ಆರನೇ ಆಟ. ಇಲ್ಲಿಯವರೆಗೆ ಎಕ್ಸ್‌ಬಾಕ್ಸ್ 360ಕ್ಕಾಗಿ ಎರಡು ಪ್ರಸಂಗಗಳನ್ನು ಬಿಡುಗಡೆ ಮಾಡಲಾಗಿದೆ,*ದ ಲಾಸ್ಟ್‌ ಅಂಡ್‌ ಡ್ಯಾಮ್ಡ್‌*  ಎನ್ನುವ ಮೊದಲನೆಯ ಪ್ರಕರಣವನ್ನು 17 ಫೆಬ್ರವರಿ 2009ರಂದು ಬಿಡುಗಡೆ ಮಾಡಲಾಯಿತು. *ದ ಬ್ಯಾಲಡ್‌ ಆಫ್‌ ಗೇ ಟೋನಿ ಎನ್ನುವ*  ಎರಡನೆಯ ಆಟವನ್ನು 29 ಅಕ್ಟೋಬರ್ 2009ರಂದು ಬಿಡುಗಡೆ ಮಾಡಲಾಯಿತು. ಆದರೆ ಬಹುಬೇಗ ಗ್ಯಾಂಗ್‌, ಕ್ರೈಂ, ಮತ್ತು ಭ್ರಷ್ಟಾಚಾರಗಳ ಜಗತ್ತಿನಲ್ಲಿ ಸಿಕ್ಕಿಹಾಕಿಕೊಂಡು ಬಿಡುತ್ತಾನೆ.  ಸರಣಿಯಲ್ಲಿರುವ ಬೇರೆ ಆಟಗಳಂತೆಯೇ, *ಜಿಟಿಎ IV* ರಲ್ಲಿ, ಡ್ರೈವಿಂಗ್‌ ಆಟಗಳು ಮತ್ತು ಥರ್ಡ್‌ ಪರ್ಸನ್‌ ಶೂಟರ್‌ ಆಟಗಳ ಹಲವಾರು ಮೂಲತತ್ವಗಳು ಇವೆ, ಮತ್ತು "ಓಪನ್‌-ವರ್ಲ್ಡ್‌" ಆಟದ ಲಕ್ಷಣಗಳನ್ನೂ ಹೊಂದಿವೆ. ಓಪನ್‌ ವರ್ಲ್ಡ್‌ ಆಟವು ಆಟಗಾರರಿಗೆ ತಮ್ಮ ಆಟದ ಅನುಭವದ ಮೇಲೆ ಹೆಚ್ಚಿನ ಹಿಡಿತವನ್ನು ಒದಗಿಸುತ್ತದೆ.  ಈ ಸರಣಿಯಲ್ಲಿ ಆನ್‌ಲೈನ್‌ ಮಲ್ಟಿಪ್ಲೇಯರ್‌ (ಒಂದಕ್ಕಿಂತ ಹೆಚ್ಚಿನ ಆಟಗಾರರು ಆಡಬಹುದಾದ ಆಟ) ಪ್ರಕಾರವನ್ನು ಪರಿಚಯಿಸಿದ ಮೊದಲ ಕನ್‌ಸೋಲ್ ಆಟ.ಏಳನೆ ತಲೆಮಾರಿನ ಕನ್‌ಸೋಲ್‌ಗಳಲ್ಲಿ ಪ್ರದರ್ಶಿತಗೊಳ್ಳುವ, ವಿಮರ್ಶಕರು ಮೆಚ್ಚಿದ, ಸರಣಿಯ ಮೊದಲನೆ ಆಟವಾಗಿ, *ಗ್ರ್ಯಾಂಡ್‌ ಥೆಫ್ಟ್‌ ಆಟೋ IV*  ಬಹಳಷ್ಟು ನಿರೀಕ್ಷೆಗಳನ್ನು ಹುಟ್ಟಿಸಿತ್ತು.  ವಿಮರ್ಶಕರಿಂದಲೂ ಹಣಸಂಪಾದನೆಯಲ್ಲೂ ಸೈ ಎನಿಸಿಕೊಂಡ ಈ ಆಟವು, ಬಿಡುಗಡೆಯಾದ ದಿನವೇ 3.7 ಮಿಲಿಯನ್‌ ಘಟಕಗಳನ್ನು ಮಾರಾಟ ಮಾಡಿ ಉದ್ಯಮದ ದಾಖಲೆಗಳನ್ನು ಮುರಿಯಿತು ಮತ್ತು ಮೊದಲನೇ ವಾರವೇ ಪ್ರಪಂಚದಾದ್ಯಂತ 6 ಮಿಲಿಯನ್‌ ಘಟಕಗಳನ್ನು ಮಾರಿ $ 500 ಮಿಲಿಯನ್‌ ವ್ಯಾಪಾರ ಮಾಡಿತು. 11 ಮಾರ್ಚ್ 2009ರ ವೇಳೆಗೆ, ಆಟದ 13 ಮಿಲಿಯನ್‌ ಪ್ರತಿಗಳು ಬಿಕರಿಯಾಗಿದ್ದವು.

## ಆಟದ ರೀತಿ
ಹಿಂದಿನ ಆಟಗಳಂತೆಯೇ, *ಗ್ರ್ಯಾಂಡ್ ಥೆಫ್ಟ್‌ ಆಟೋ‌ IV*  ಕೂಡ ಆಟಗಾರರಿಗೆ ದೊಡ್ಡ ತೆರೆದ ಪ್ರಪಂಚದ ವಾತಾವರಣವನ್ನು ಒದಗಿಸುತ್ತದೆ.  ಆಟಗಾರ ಪಾತ್ರವು ಕಾಲಿನ ಮೇಲೆ ನಡೆಯಬಹುದು, ಓಡಬಹುದು, ಎಗರಬಹುದು, ಅಡೆತಡೆಯ ಮೇಲೆ ಹತ್ತಬಹುದು ಮತ್ತು ಈಜಬಹುದು, ಹಾಗೆಯೇ ಶಸ್ತ್ರಗಳನ್ನು ಉಪಯೋಗಿಸಬಹುದು ಮತ್ತು ಪ್ರಾಥಮಿಕ ಕೈ-ಜಗಳವನ್ನೂ ಆಡಬಹುದು.  ಆಟಗಾರರು ಆಟೊಮೊಬೈಲ್‌ಗಳು, ದೋಣಿಗಳು, ಹೆಲಿಕಾಪ್ಟರ್‌ಗಳು, ಮತ್ತು ಮೋಟಾರುವಾಹನಗಳು ಸೇರಿದಂತೆ ಹಲವಾರು ರೀತಿಯ ವಾಹನಗಳನ್ನು ಕದ್ದು ಓಡಿಸಬಹುದು. *ಗ್ರ್ಯಾಂಡ್‌ ಥೆಫ್ಟ್‌ ಆಟೋ‌ IV*  ನ್ಯಾಚುರಲ್‌ ಮೋಷನ್‌ನ *ಯುಫೋರಿಯಾ*  ಎಂಜಿನ್‌ನ ಲಾಭವನ್ನು ಪಡೆದುಕೊಳ್ಳುತ್ತದೆ, ಎನ್‌ಪಿಸಿ (NPC)ಯ ವರ್ತನೆ ಮತ್ತು ಚಲನವಲನಗಳು ನೈಜವಾಗಿ ಬರಲು, ಇದು ನಕಲಿ ಬುದ್ಧಿವಂತಿಕೆ, ಜೈವಿಕ-ಚಲನಶಾಸ್ತ್ರ ಮತ್ತು ಭೌತಶಾಸ್ತ್ರಗಳನ್ನು ಉಪಯೋಗಿಸುತ್ತದೆ.  ತೆರೆದ, ನೇರವಲ್ಲದ ವಾತಾವರಣವು ಆಟಗಾರರಿಗೆ ತಾವು ಹೇಗೆ ಆಟವಾಡಬೇಕೆಂಬುದನ್ನು ಅನ್ವೇಷಿಸಲು ಮತ್ತು ನಿರ್ಧರಿಸಲು ಅವಕಾಶ ಮಾಡಿಕೊಡುತ್ತದೆ. ಆಟದಲ್ಲಿ ಮುಂದುಮುಂದಕ್ಕೆ ಹೋಗಲು ಮತ್ತು ಕೆಲವು ವಿಷಯ ಮತ್ತು ನಗರದ ಭಾಗಗಳನ್ನು ಪತ್ತೆ ಹಚ್ಚಲು ನಿರ್ದಿಷ್ಟ ಕಾರ್ಯಗಳನ್ನು ಸಾಧಿಸುವುದು ಅಗತ್ಯವಾದರೂ, ಆಟಗಾರರು ಅದನ್ನು ತಮ್ಮದೇ ಸಮಯದಲ್ಲಿ ಮುಗಿಸಬಹುದಾದ್ದರಿಂದ ಅದು ಅನಿವಾರ್ಯವಾಗುವುದಿಲ್ಲ. ನಿರ್ದಿಷ್ಟ ಕಾರ್ಯಗಳನ್ನು ಪೂರೈಸುವ ಕಡೆ ಗಮನ ಕೊಡದೇ ಇದ್ದಾಗ, ಆಟಗಾರರು ಆರಾಮವಾಗಿ ಓಡಾಡಿಕೊಂಡಿರಬಹುದು, ಇದರಿಂದ ಅವರು ಚಟುವಟಿಕೆಗಳನ್ನು ಮಾಡಲು ಅನುಕೂಲವಾಗುತ್ತದೆ.ಒಂದೇ ಬಾರಿಗೆ ಎರಡು ಇಲ್ಲವೇ ಹೆಚ್ಚಿನ ಕಾರ್ಯಗಳನ್ನು ಆಕ್ಟಿವ್‌ ಮಾಡಿಟ್ಟಿರಬಹುದು, ಕೆಲವು ಕಾರ್ಯಗಳನ್ನು ಪೂರೈಸಲು ಹಲವು ದಿನಗಳೇ ಬೇಕಾಗುತ್ತದೆ ಮತ್ತು ಆಟಗಾರರು ಮುಂದಿನ ಸೂಚನೆ ಅಥವಾ ಘಟನೆಗಳಿಗೆ ಕಾಯಬೇಕಾಗುತ್ತದೆ. ಆಟಗಾರರು ಹಲವು ಐಚ್ಛಿಕ ಸಣ್ಣ ಪುಟ್ಟ ಕಾರ್ಯಗಳನ್ನು ಕೂಡ ಪ್ರಯತ್ನಿಸಬಹುದು. *ಗ್ರ್ಯಾಂಡ್‌ ಥೆಫ್ಟ್‌ ಆಟೋ IV* ನಲ್ಲಿ "ನೈತಿಕ ಆಯ್ಕೆಗಳು" ಎನ್ನಲಾಗುವ ಆಯ್ಕೆಗಳು ಆಟದ ಹಲವು ಕಡೆಗಳಲ್ಲಿ ಇವೆ, ಇದು ಆಟಗಾರನ ಆಯ್ಕೆಗೆ ತಕ್ಕ ಹಾಗೆ ಕಥೆಯನ್ನು ಬದಲಾಯಿಸುತ್ತದೆ. ಆಟದ ಎರಡು ಅಂತ್ಯಗಳಲ್ಲಿ ಯಾವ ಅಂತ್ಯ ಉಂಟಾಗುತ್ತದೆ ಎನ್ನುವುದು ಈ ಆಯ್ಕೆಗಳಿಂದಲೇ ನಿರ್ಧರಿಸಲ್ಪಡುತ್ತದೆ. 
## ಜಗಳ ಮತ್ತು ಪೊಲೀಸ್‌ ಪ್ರತಿಕ್ರಿಯೆ
*ಜಿಟಿಎ IV'' ರಲ್ಲಿ ತೃತೀಯ-ಪುರುಷ ವ್ಯವಸ್ಠೆಯನ್ನು ಉಪಯೋಗಿಸಿಕೊಂಡು ಗನ್‌ಜಗಳಗಳನ್ನು ನಡೆಸಲಾಗುತ್ತದೆ. ಆಟಗಾರನು ಮರೆಗೆ ಸರಕೊಳ್ಳಬಹುದು, ನಿರ್ದಿಷ್ಟ ವ್ಯಕ್ತಿಗೆ ಗುರಿಯಿಡಬಹುದು, ಬ್ಲೈಂಡ್‌ಫೈರ್‌ (blind fire) ಮಾಡಬಹುದು, ಮತ್ತು ಮುಕ್ತವಾಗಿ ಗುರಿಯಿಡಬಹುದು. ದೇಹದ ಪ್ರತ್ಯೇಕ ಭಾಗಗಳಿಗೆ ಸಹ ಗುರಿಯಿಡಬಹುದು. ಜೊತೆಗೆ, ನಿಕೊ "ಸಿನಿಮೀಯ ಶಿಕ್ಷೆಯನ್ನೂ ಕೊಡಬಹುದು ", ಇದು ಕೇವಲ ಪಿಸ್ತೂಲಿನಿಂದ, ಕೆಲವು ಪಾತ್ರಗಳು/ಸನ್ನಿವೇಶಗಳಿಗೆ, ಗುರಿಯ ವೃತ್ತ ಕೆಂಪಗೆ ಮಿಣುಕಿದಾಗ ಮಾತ್ರ ಸಾಧ್ಯ.  ನಿಕೊ’ನ ಆರೋಗ್ಯವನ್ನು ಎಡಗಡೆಯ ಮಿನಿ-ಭೂಪಟದಲ್ಲಿ ಅರ್ಧವೃತ್ತಾಕಾರದಲ್ಲಿ ತೋರಿಸಲಾಗುತ್ತದೆ, ಬಲಗಡೆಯ ಅರ್ಧವೃತ್ತವು ಶಸ್ತ್ರಗಳನ್ನು ಪ್ರತಿನಿಧಿಸುತ್ತವೆ. ಒಂದು ಗುರಿಯ ಮೇಲೆ ನಿಲ್ಲಿಸಿಕೊಂಡಾಗ, ಅವರ ಆರೋಗ್ಯ ಮತ್ತು (ಅನ್ವಯಿಸಿದಲ್ಲಿ) ಶಸ್ತ್ರಗಳ ಮಟ್ಟವನ್ನೂ ತೋರಿಸುತ್ತದೆ.ಈ ಸರಣಿಯಲ್ಲಿ ಕೈ-ಕೈ ಜಗಳಗಳು ಹಿಂದಿನ ಆಟಗಳಿಗಿಂತ ಹೆಚ್ಚಿಗೆ ಇವೆ. ಹೆಸರಿಸಬೇಕಾದಲ್ಲಿ, ಪಂಚ್‌ ಮಾಡುವುದು, ಕಿಕ್‌ ಮಾಡುವುದು, "ಬದಲಿ" ಪಂಚ್‌ ಮಾಡುವುದು, ಡಾಡ್ಜ್‌ ಮಾಡುವುದು ಮತ್ತು ಅಡ್ಡಗಟ್ಟುವುದು, ಎದುರಾಳಿಯನ್ನು ನಿಶಸ್ತ್ರಗೊಳಿಸುವುದು, ಮತ್ತು ಪ್ರತಿದಾಳಿ ಮಾಡುವುದು. ನಿಕೊಗೆ ಗಾಯವಾದಲ್ಲಿ, ಅವನು ತಿಂದು, ಸೋಡ ಕುಡಿದು, ನಿದ್ದೆ ಮಾಡಿ, ಮೆಡಿಕಲ್‌ ಕಿಟ್‌ ಬಳಸಿ, ತನ್ನ ಮೊಬೈಲ್‌ ಬಳಸಿ ಯುದ್ಧವೈದ್ಯನನ್ನು ಕರೆ ಮಾಡಿ, ತನ್ನ ಸ್ನೇಹಿತೆಯರಲ್ಲಿ ಒಬ್ಬರಿಗೆ ಕರೆಮಾಡಿ ವೈದ್ಯಕೀಯ ಸಲಹೆಗಳನ್ನು ಪಡೆದು, ಅಥವಾ ಜಾರೆಯ ಸೇವೆಯನ್ನು ಬಳಸುವ ಮೂಲಕ ವಾಸಿಮಾಡಿಕೊಳ್ಳಬಹುದು. ದೈಹಿಕ ಗಾಯಗಳು, ಎಂದರೆ ನಡೆಯುವಾಗ ವಾಹನಗಳು ಡಿಕ್ಕಿ ಹೊಡೆದು, ಡಿಕ್ಕಿ ಹೊಡೆದಾಗ ವಾಹನದ ಗಾಜಿನ ಮೂಲಕ ಎಸೆದು, ಮತ್ತು ಗುಂಡೇಟು ಅಥವಾ ಸ್ಫೋಟಗಳು ಮತ್ತು ತಿವಿತದಿಂದಾದ ಗಾಯಗಳು. ಶಸ್ತ್ರಗಳು ಗುಂಡೇಟು ಮತ್ತು ಸ್ಫೋಟಗಳಿಂದ ಹಾಳಾಗುತ್ತದೆ. ನಿಕೋನ ಆರೋಗ್ಯಮಟ್ಟವು ಸೊನ್ನೆಯನ್ನು ಮುಟ್ಟಿದಾಗ, ಆಟವು ನಿಂತುಹೋಗುತ್ತದೆ, ಮತ್ತು ಅವನು ಹತ್ತಿರದ ಆಸ್ಪತ್ರೆಯೊಂದರಲ್ಲಿ ಪುನಃಕಾಣಿಸಿಕೊಳ್ಳುತ್ತಾನೆ, ತನ್ನ ಒಟ್ಟು ಸಂಪತ್ತಿನ ಶೇಕಡಾ ಹತ್ತರಷ್ಟನ್ನು ಕಳೆದುಕೊಂಡಿರುತ್ತಾನೆ ($ 10,000ದವರೆಗೆ).  ಆಸ್ಪತ್ರೆಯಲ್ಲಿ ಸುಧಾರಿಸಿಕೊಂಡ ನಂತರ ನಿಕೊ ತನ್ನ ಶಸ್ತ್ರಗಳನ್ನು ಮರಳಿ ಪಡೆಯುತ್ತಾನೆ, ಇದು ಈ ಮೊದಲು Grand Theft Auto: Vice City Stories ಮತ್ತು Grand Theft Auto: San Andreas ರಲ್ಲಿ ಮಾತ್ರ ಘಟಿಸಿತ್ತು.'ವಾಂಟೆಡ್’ ಮಟ್ಟದ ವ್ಯವಸ್ಥೆಯು ಹಿಂದಿನ *ಜಿಟಿಎ*  ಆಟಗಳಿಗಿಂತ ಭಿನ್ನವಾಗಿದೆ. ಅವರ ತಾರಾಮಟ್ಟವನ್ನು ಹಾಗೆಯೇ ಉಳಿಸಿಕೊಂಡಿದ್ದರೂ ಸಹ (ಇದು ಆ ಆಟಗಾರನು ಮಾಡುವ ಅಪರಾಧಗಳ ಸಂಖ್ಯೆ ಮತ್ತು ತೀವ್ರತೆಗೆ ಅನುಗುಣವಾಗಿ ಕಾನೂನು ಜಾರಿಯ ಹಸ್ತಕ್ಷೇಪವು ಹೆಚ್ಚಾದಂತೆ ತಾನೂ ಹೆಚ್ಚಾಗುತ್ತದೆ), ಆಟಗಾರನನ್ನು ಗಮನಿಸುವ ಕಾನೂನು ಜಾರಿಗೆ ತರುವ ಸಂಸ್ಥೆಗಳನ್ನು, ಹೆಚ್ಚು ನೈಜವಾಗಿ ಮಾಡುವ ಉದ್ದೇಶದಿಂದ, ಬದಲಾಯಿಸಲಾಗಿದೆ.  ಹಿಂದಿನ *ಜಿಟಿಎ*  ಆಟಗಳಲ್ಲಿ, ಆಟಗಾರನ 'ವಾಂಟೆಡ್' ಮಟ್ಟವು ಹೆಕ್ಚಾದ ಹಾಗೆ ಉತ್ತಮ ಶಸ್ತ್ರಗಳಿರುವ ಉಗ್ರ ಸಂಸ್ಥೆಗಳು ಅವರನ್ನು ಗಮನಿಸುತ್ತಿದ್ದವು, ’ವಾಂಟೆಡ್‌’ ಮಟ್ಟದಲ್ಲಿ ಸೇನೆಯ ಜೊತೆಗೆ ಸೇರ್ಪಡೆಯಾಗಿ. ಜಿಟಿಎ 4ರಲ್ಲಿ, ಪೋಲಿಸರಿಗೆ ನೂಸ್‌ (NOOSE) ಅಥವಾ ರಾಷ್ಟ್ರೀಯ ಸುರಕ್ಷತಾ ಜಾರಿ ಕಚೇರಿ (National Office of Security Enforcement) (ಡಿಎಚ್‌ಎಸ್‌(DHS) ಗಳ ವಿಡಂಬನೆ) ಅಧಿಕಾರಿಗಳಿಂದ ಮೂರು-ತಾರಾ ವಾಂಟೆಡ್‌ ಮಟ್ಟದಲ್ಲಿ ಸಹಾಯ ಮಾಡುತ್ತಾರೆ, ಇವರಿಗೆ ಪಂಚ-ತಾರಾ ವಾಂಟೆಡ್‌ ಮಟ್ಟದಲ್ಲಿ ನೂಸ್‌ನ ಕುಶಲತಾ ಪ್ರತಿಕ್ರಿಯಾ ಘಟಕವು (ಟ್ಯಾಕ್ಟಿಕಲ್‌ ರೆಸ್ಪಾನ್ಸ್‌ ಯೂನಿಟ್) (ಎನ್‌ವೈಪಿಡಿ ಇಎಸ್‌ಯು ನ ವಿಡಂಬನೆ) ಅಥವಾ ಎಫ್‌ಐ‌ಬಿ (FIB - Federal Investigation Bureau) (ಎಫ್‌ಬಿ‌ಐ(FBI)ನ ವಿಡಂಬನೆ) ಸಹಾಯ ಮಾಡುತ್ತದೆ. ಹಿಂದಿನ ಜಿಟಿಎ ಆಟಗಳಂತೆಯೇ, ಮೂರು-ತಾರ‍ಾ ವಾಂಟೆಡ್‌ ಮಟ್ಟದಲ್ಲಿ ಒಂದು ಪೊಲೀಸ್ ಹೆಲಿಕಾಪ್ಟರ್‌ ಆಟಗಾರರನ್ನು ಗಮನಿಸುತ್ತದೆ, ಆದರೆ, ಶಾರ್ಪ್ ಶೂಟರ್ಸ್‍‌ಗಳ ಬದಲಾಗಿ ಆರೂಢ ಗ್ಯಾಟಲಿಂಗ್‌ ಗನ್‌ಗಳನ್ನು ಬಳಸಿದರೂ ಸಹ ಪಂಚ-ತಾರಾ ವಾಂಟೆಡ್‌ ಮಟ್ಟದಲ್ಲಿ ಹೆಲಿಕಾಪ್ಟರ್‌ ಬದಲಿಗೆ ಒಂದು ಹೆಲಿಕಾಪ್ಟರ್‌ ಗನ್‌ಶಿಪ್‌ ಇರುತ್ತದೆ.ಪೊಲೀಸರು ನಿಕೋನನ್ನು ಹುಡುಕುತ್ತಿರುವಾಗ, ಒಂದು ವೃತ್ತಾಕಾರದ ಪ್ರದೇಶವು ಭೂಪಟದ ಮೇಲೆ ಕಾಣಿಸಿಕೊಳ್ಳುತ್ತದೆ, ಪೋಲಿಸರು ಅವನನ್ನು ಎಲ್ಲಿ ಹುಡುಕುತ್ತಿದ್ದಾರೆ ಎಂಬುದನ್ನು ಇದು ತೋರಿಸುತ್ತದೆ.  ವಾಂಟೆಡ್‌ ಮಟ್ಟವು ಹೆಚ್ಚಾದಂತೆ ಆ ಪ್ರದೇಶವೂ ದೊಡ್ಡದಾಗುತ್ತದೆ, ಪೊಲೀಸರು ನಿಕೊನನ್ನು ಕಂಡುಹಿಡಿದರೆ ಆ ಪ್ರದೇಶವು ನಿಕೊನ ಪ್ರದೇಶದ ಮೇಲೆ ನಿಲ್ಲುತ್ತದೆ.  ಆಟಗಾರನು ಆ ಪ್ರದೇಶದಿಂದ ಕಾನೂನು ಜಾರಿ ಘಟಕದ ಗಮನಕ್ಕೆ ಬಾರದೆ ತಪ್ಪಿಸಿಕೊಂಡರೆ, ಹುಡುಕಾಟವನ್ನು ನಿಲ್ಲಿಸಿಬಿಡಲಾಗುತ್ತದೆ.  "ಪೇ ಎನ್‌ ಸ್ಪ್ರೇ" ("Pay 'N' Spray") ಒಳಗೆ ವಾಹನವನ್ನು ಓಡಿಸಿಬಿಡುವುದರಿಂದ (ಒಳಗೆ ಬರುವುದನ್ನು ಪೊಲೀಸ್‌ ನೋಡದಿದ್ದ ಪಕ್ಷದಲ್ಲಿ ಮಾತ್ರ) ಅಥವಾ ಪಾರ್ಕಿಂಗ್‌ ಗ್ಯಾರೇಜ್‌ನಂತಹ ಖಾಲಿ ಜಾಗಗಳಲ್ಲಿ ಗುಟ್ಟಾಗಿ ವಾಹನಗಳನ್ನು ಬದಲಾಯಿಸುವುದರಿಂದ, ವಾಂಟೆಡ್‌ ಮಟ್ಟವನ್ನು ಬದಲಾಯಿಸಬಹುದು. ಆಟಗಾರನು ಕೈಗೋಳವನ್ನು ತೊಡಿಸುವ ಮೊದಲು ತಪ್ಪಿಸಿಕೊಳ್ಳಲು ಪ್ರಯತ್ನಿಸಬಹುದು, ಆದರೆ ಹಾಗೆ ಮಾಡಿದಾಗ ಅವನ ವಾಂಟೆಡ್‌ ಮಟ್ಟ ಒಂದು ತಾರೆಯಷ್ಟು ಏರುತ್ತದೆ ಮಾತ್ರ.

## ವಾಹನಗಳು
ಸರಣಿಯ ಇತರ ಆಟಗಳಂತೆ, *ಜಿಟಿಎ IV* ರ ಪ್ರಮುಖ ಸಂಚಾರ ಮಾಧ್ಯಮ ವಾಹನಗಳೇ. ಆಟದಲ್ಲಿಯ ಪ್ರತಿಯೊಂದು ವಾಹನವೂ ಮಿನಿಭೂಪಟವನ್ನು ತನ್ನ ಜಿಪಿಎಸ್‌ (GPS) ಸಾಧನವನ್ನಾಗಿ ಉಪಯೋಗಿಸುತ್ತದೆ. ನಿಕೊ ಮತ್ತು ಮಿನಿಭೂಪಟದ ಮೇಲಿನ ತಲುಪಬೇಕಾದ ಸ್ಥಳದ ನಡುವಿನ ಅತ್ಯಂತ ವೇಗದ ಸಕ್ರಮ ದಾರಿಯನ್ನು ಹುಡುಕಿ, ಭೂಪಟದ ಮೇಲೆ "ಮಾರ್ಗನಕ್ಷೆ"ಯನ್ನು ಹಾಕಿಕೊಳ್ಳಬಹುದು.  ಆಟಗಾರನು ಟ್ಯಾಕ್ಸಿಯನ್ನು ಸಹ ತೆಗೆದುಕೊಳ್ಳಬಹುದು, ಇದು ಡ್ರೈವ್‌ ಮಾಡದೆಯೇ ಸ್ಥಳಗಳ ನಡುವೆ ಸಂಚಾರ ಮಾಡಲು ಉಪಕಾರಿ.  ಆಟಗಾರನು ತತ್‌ಕ್ಷಣ ಆ ಸ್ಠಳವನ್ನು ತಲುಪಲು ’ಪ್ರಯಾಣ’ವನ್ನು ಸ್ಕಿಪ್‌ ಮಾಡುವ ವ್ಯವಸ್ಥೆಯೂ ಇದೆ.  ಕಾರ್‌ ಚೇಸ್‌ಗಳ ಸಮಯದಲ್ಲಿ, ಆಟಗಾರನು ತಾನು ಗುರಿಯಿಟ್ಟ ವಾಹನದ ಮೇಲೆ ಕ್ಯಾಮರಾವನ್ನು ಕೇಂದ್ರೀಕರಿಸಲು ಸಿನಿಮ್ಯಾಟಿಕ್‌ ಕ್ಯಾಮರಾ ಬಟನ್‌ಅನ್ನು ಬಳಸಬಹುದು, ಮತ್ತು ಮುಕ್ತ ಗುರಿಯಿಡಬಹುದು ಮತ್ತು ಒಂದುಕೈ ಗನ್‌ಗಳನ್ನು ಬಳಸಿ ವಾಹನದಿಂದ ಗುಂಡುಹಾರಿಸಬಹುದು.  ಆಟಗಾರನು ಗ್ರೆನೇಡ್‍ಗಳನ್ನು ಅಥವಾ ಮೊಲೊಟೊವ್‍ ಕಾಕ್‍ಟೇಲ್‌ಗಳನ್ನು ಬೀಳಿಸಬಹುದು. ಹಿಂದಿನ ಆಟಗಳಲ್ಲಿದಂತೆ ಇಲ್ಲಿ ಫಿಕ್ಸೆಡ್‌ ವಿಂಗ್‌ (fixed-wing) ವಿಮಾನಗಳನ್ನು ಆಟಗಾರರು ಬಳಸುವಂತಿಲ್ಲ, ಆದರೆ, ಹೆಲಿಕಾಪ್ಟರ್‌ಗಳನ್ನು ಬಳಸಬಹುದು ಬುಲೆಟ್‌ ಭೌತಿಕ ಯಂತ್ರ ಮತ್ತು ಯುಫೋರಿಯಾ ಅನಿಮೇಷನ್‌ ವ್ಯವಸ್ಥೆಗಳು ಸೇರಿ ನಿಕೊ, ಪೂರ್ವನಿರ್ಧಾರಿತ ಅನಿಮೇಷನ್‌ ಬದಲಿಗೆ, ಬೈಕ್‌ನ ಪ್ರತಿಯೊಂದು ಡಿಕ್ಕಿಗೂ ಒಂದೊಂದು ರೀತಿ ಪ್ರತಿಕ್ರಿಯಿಸುವಂತೆ ಮಾಡುತ್ತದೆ. ಹಿಂದಿನ ಆಟಗಳಂತೆ, ವಾಹನಗಳು ಮಗುಚಿಕೊಂಡರೆ ಸ್ಫೋಟಿಸುವುದಿಲ್ಲ, ಆದರೆ, ಬೆಂಕಿ ಹತ್ತಿಕೊಳ್ಳಬಹುದು ಮತ್ತು ಎಂಜಿನ್‌ ಡಿಕ್ಕಿ ಅಥವಾ ಮದ್ದುಗುಂಡುಗಳಿಂದ ಸಾಕಷ್ಟು ಜಖಂ ಆಗಿದ್ದರೆ ಸ್ಫೋಟಿಸಬಹುದು.  ಕಾರ್‌ ಎಂಜಿನ್‌ಗಳು ಶುರುಮಾಡಲು ಆಗದಂತೆ ಕೆಟ್ಟುಹೋಗಬಹುದು, ಮತ್ತು ವಾಹನಗಳು ಕೆಲವೊಮ್ಮೆ ಓಡಿಸಲು ಆಗದಷ್ಟು ಸೊಟ್ಟಪಟ್ಟ ಆಗಬಹುದು.ಲಿಬರ್ಟಿ ನಗರದ ಕೆಲವು ಪ್ರದೇಶಗಳಲ್ಲಿ, ನಿಕೊ ಜಾರೆಯರ ಮುಂದೆ ಕಾರನ್ನು ನಿಲ್ಲಿಸಿ ಹಾರ್ನ್‌ ಮಾಡುವುದರ ಮೂಲಕ ಅವರ ಸೇವೆಯನ್ನು ಪಡೆದುಕೊಳ್ಳಬಹುದು.

## ಸಂವಹನ
ಹಿಂದಿನ ಆಟಗಳಲ್ಲಿ, ಆಟಗಾರನಿಗೆ ಮಿಷನ್‌ಗಳನ್ನು ರಿಲೇ ಮಾಡಲು ಸಾರ್ವಜನಿಕ ದೂರವಾಣಿಗಳನ್ನು ಬಳಸಿದರೆ, *ಜಿಟಿಎ IV* ರಲ್ಲಿ ಒಂದು ಮೊಬೈಲ್‌ ಅನ್ನು ಬಳಸಲಾಗಿದೆ.  ಇದರಿಂದ, ಪಠ್ಯಸಂದೇಶಗಳನ್ನು ಮತ್ತು ಗೊತ್ತಾದ ಭೇಟಿಗಳನ್ನು ನೋಡುವುದು, ಚಟುವಟಿಕೆಗಳಿಗಾಗಿ ಸ್ನೇಹಿತರ ಕೂಟವನ್ನು ಏರ್ಪಡಿಸುವುದು, ಮತ್ತು ವಿಫಲವಾದ ಮಿಷನ್‌ಗಳನ್ನು ಮರುಪ್ರಯತ್ನಿಸುವುದೂ ಸೇರಿದಂತೆ ಅನೇಕ ಉಪಯೋಗಗಳಿವೆ. ಆಟಗಾರನು ಕೆಲವು ಮಿಷನ್‌ಗಳ ಫೋಟೋಗಳನ್ನೂ ತೆಗೆದುಕೊಳ್ಳಬಹುದು, ಮತ್ತು 911ಕ್ಕೆ ಕರೆ ಮಾಡಿ ತುರ್ತುಸೇವೆಯನ್ನು ಕರೆಯಬಹುದು. ಪೊಲೀಸರು ದುಷ್ಕರ್ಮಿಗಳನ್ನು ಸೆರೆಹಿಡಿಯುತ್ತಾರೆ, ಮತ್ತು ಯುದ್ಧವೈದ್ಯರು ನಿಕೊನನ್ನು ಆರೋಗ್ಯವಂತನನ್ನಾಗಿ ಮಾಡುತ್ತಾರೆ. ದೂರವಾಣಿಯ ಮೂಲಕ ಆಟದ ಮಲ್ಟಿಪ್ಲೇಯರ್ ಪ್ರಕಾರವನ್ನೂ ಪ್ರವೇಶಿಸಬಹುದು, ಉಚಿತ ಪ್ರಕಾರದಲ್ಲಿ ಆನ್‌ಲೈನ್ ‍ಆಗಿ. ಆಟಗಾರನು ಬೇರೆ ಪಾತ್ರಗಳೊಂದಿಗೆ ಮಾತನಾಡಬಹುದು, ಅಥವಾ ಅವರು ಕೊಡಬಹುದಾದ ಸೇವೆ ಅಂದರೆ ಸಾರಿಗೆ ಅಥವಾ ವಾಂಟೆಡ್‌ ಮಟ್ಟದಲ್ಲಿ ಇಳಿಕೆ, ಮುಂತಾದುವನ್ನು ಅವರಿಂದ ಕೇಳಬಹುದು.ನಿಕೊ ಬಳಸಬಹುದಾದ ಹಲವಾರು ದತ್ತಾಂಶಗಳನ್ನೂ ಆಟದೊಳಗೆಯೇ ಕೊಡಲಾಗಿದೆ.  ನಗರದುದ್ದಕ್ಕೂ ಇರುವ ಇಂಟರ್ನೆಟ್‌ ಕೆಫೆ ಸರಣಿ, "ಟಿಡಬ್ಲ್ಯೂಅಟ್ (TW@)", ಅಥವಾ ಒಂದು ಸುರಕ್ಷಿತ ಮನೆಯೊಳಗಿನ ಕಂಪ್ಯೂಟರ್‌ ಮೂಲಕ ಆಟದಲ್ಲೇ ಇರುವ ಅಂತರ್ಜಾಲದ ಆವೃತ್ತಿಯನ್ನು ಬಳಸಬಹುದು. ಆಟದೊಳಗೆಯೇ ನಿಕೊ ತಲುಪಬಹುದಾದ ಸುಮಾರು 100 ಕಾಲ್ಪನಿಕ ಜಾಲತಾಣಗಳಿವೆ, ಮತ್ತು ನಿಕೊ ಈಮೇಲ್‌ಗಳನ್ನು ಕಳುಹಿಸಬಹುದು ಮತ್ತು ಪಡೆದುಕೊಳ್ಳಬಹುದು (ಜಂಕ್‌ಮೇಲ್‌ಗಳನ್ನು ಸೇರಿಸಿ) ಮತ್ತು ನಿರೀಕ್ಷಿತ ಡೇಟ್‌ಗಳನ್ನು ವ್ಯವಸ್ಥೆ ಮಾಡಿಕೊಳ್ಳಬಹುದು.  *ಗ್ರ್ಯಾಂಡ್‌ ಥೆಫ್ಟ್‌ ಆಟೋ III* ರಲ್ಲಿ, ಇಂಟರ್‌ನೆಟ್‌ ಕೆಫೆ ಇದ್ದರೂ ಸಹ ಅಂತರ್ಜಾಲವನ್ನು ಶೋಧಿಸುವುದು ಸಾಧ್ಯವಿರಲಿಲ್ಲ. ಲಿಬರ್ಟಿ ನಗರದ ಅಪರಾಧಗಳ ದತ್ತಾಂಶವನ್ನು ನೋಡವುದಕ್ಕೆ, ವಿವಿಧ ಅಪರಾಧಿಗಳ ಬಗೆಗಿನ ಮಾಹಿತಿಯನ್ನು ಕಂಡುಹಿಡಿಯುವುದಕ್ಕೆ ಮತ್ತು ಬಹುಮಾನಕ್ಕೋಸ್ಕರ ಅವರನ್ನು ಪತ್ತೆ ಹಚ್ಚುವುದಕ್ಕೆ ನಿಕೊ ಪೊಲೀಸ್‌ ವಾಹನದಲ್ಲಿನ ಇನ್‌-ಕಾರ್‌ ಕಂಪ್ಯೂಟರ್‌ಅನ್ನು ಬಳಸಬಹುದು. ಕಾರ್ಯಕ್ರಮಗಳು ಮತ್ತು ಜಾಹಿರಾತುಗಳನ್ನು ಪ್ರಸಾರ ಮಾಡುವ ಹಲವಾರು ವಾಹಿನಿಗಳೊಂದಿಗೆ ಇನ್-ಗೇಮ್‌ ‌ದೂರದರ್ಶನ-ಕ್ರಮವಿಧಿಯನ್ನೂ ಈ ಆಟ ಒಳಗೊಂಡಿದೆ. ಹಿಸ್ಟರಿ ಚಾನಲ್, ರಿಯಾಲಿಟಿ ಷೋ‌ಗಳು, ಕಾರ್ಡ್‌ ಆಟಗಳು ಮತ್ತು ಕಾರ್ಟೂನ್‌ಗಳು ಸೇರಿದಂತೆ ದೂರದರ್ಶನವು ಹಲವಾರು ಬಗೆಯ ಕಾರ್ಯಕ್ರಮಗಳನ್ನು ಒಳಗೊಂಡಿದೆ.

## ಮಲ್ಟಿಪ್ಲೇಯರ್‌ (ಹಲವು ಆಟಗಾರರರನ್ನೊಳಗೊಂಡ ಆಟ)
*ಗ್ರ್ಯಾಂಡ್ ಥೆಫ್ಟ್‌ ಆಟೋ IV*, ಆನ್‌ಲೈನ್‌ ಮಲ್ಟಿಪ್ಲೇಯರ್‌ ಅನ್ನು ಒಳಗೊಂಡಿದೆ, ಇದರಲ್ಲಿ 15 ಪ್ರಕಾರಗಳ ಆಟಗಳು ಲಭ್ಯವಿದೆ. ಇದು 16 ಆಟಗಾರರಿಗೆ ಅನುವು ಮಾಡಿಕೊಡುತ್ತದೆ (ಪಿಸಿ ಆವೃತ್ತಿಯಲ್ಲಿ 32 ಆಟಗಾರರು ಆಟದ ಆತಿಥೇಯರು ಪೊಲೀಸರ ಉಪಸ್ಥಿತಿ, ಟ್ರಾಫಿಕ್‌, ಮತ್ತು ಶಸ್ತ್ರ ಮುಂತಾದ ವ್ಯತ್ಯಯಗಳನ್ನು ತಮ್ಮ ಹಿಡಿತದಲ್ಲಿ ಇಟ್ಟುಕೊಳ್ಳಬಹುದು. ಆಟದ ಕನ್‌ಸೋಲ್‌ ಪ್ರತಿಗಳು ಅರ್ಧ ತೆರೆ (split screen-ಸ್ಪ್ಲಿಟ್‌ ಸ್ಕ್ರೀನ್‌) ಅಥವಾ ಲ್ಯಾನ್‌ (LAN) ಮಲ್ಟಿಪ್ಲೇಯರ್‌ ಪ್ರಕಾರಗಳನ್ನು ಒಳಗೊಂಡಿಲ್ಲ, ಆದರೆ, ಪಿಸಿ ಆವೃತ್ತಿಯಲ್ಲಿ ಲ್ಯಾನ್ (LAN) ಇದೆ. ಆನ್‌ಲೈನ್‌ ಆಟಗಳನ್ನು ಶ್ರೇಣೀಕರಿಸಿದ ಆಟಗಳು ಮತ್ತು ಶ್ರೇಣೀಕರಿಸದ ಆಟಗಳು ಎಂದು ವಿಭಾಗಿಸಲಾಗಿದೆ.  ಶ್ರೇಣೀಕರಿಸಿದ ಆಟಗಾರರಿಗೆ ಬಹುಮಾನವೆಂದರೆ ಹಣ, ಇದು ಅವರ ಶ್ರೇಣಿಯನ್ನು ನಿರ್ಧರಿಸುತ್ತದೆ. ಆಟಗಾರರು ಕಸ್ಟಮೈಸ್‌ ಮಾಡಬಹುದಾದ (ಬೇಕಾದ ಹಾಗೆ ಬದಲಾಯಿಸಿಕೊಳ್ಳಬಹುದಾದ)ಪಾತ್ರಗಳನ್ನು ಬಳಸುತ್ತಾರೆ, ಮತ್ತು ಆಟದ ಸಮಯದಲ್ಲಿ ಗಳಿಸಿದ ಹಣವು ಹೆಚ್ಚು ಕಸ್ಟಮೈಸ್‌ ಆಯ್ಕೆಗಳು ದೊರೆಯುವಂತೆ ಮಾಡುತ್ತವೆ.ಆಟದಲ್ಲಿ ಹಲವಾರು ಪ್ರಕಾರಗಳು ಲಭ್ಯವಿದೆ. ತಂಡದ ಆಟಗಳಲ್ಲಿ ಈ ಆಟಗಳು ಸೇರಿವೆ,
### ಸನ್ನಿವೇಶ
ನ್ಯೂಯಾರ್ಕ್ ನಗರದ ನಾಲ್ಕು ಸ್ಥಳಗಳನ್ನು ಆಧರಿಸಿಕೊಂಡು ಪುನರ್ ವಿನ್ಯಾಸಗೊಳಿಸಿದ ಲಿಬರ್ಟಿ ನಗರದ ನಾಲ್ಕು ಸ್ಥಳಗಳಲ್ಲಿ *ಗ್ರಾಂಡ್ ಥೆಫ್ಟ್ ಆಟೋ IV*  ನಡೆಯುತ್ತದೆ. *ಬ್ರೋಕರ್*  ಇದು ಬ್ರೋಕ್ಲೀನ್‌ಗೆ ಸಮನಾಗಿದೆ; ಕ್ವೀನ್ಸ್ ಇದು *ಡ್ಯೂಕ್‌* ಗೆ; ದ ಬ್ರೋಂಕ್ಸ್ ಇದು *ಬೊಹ್ನ್‌* ಗೆ ಮತ್ತು ಮಾನ್‌ಹಟನ್ ಇದು *ಅಲ್ಗೊನ್‌ಕ್ವಿನ್‍ಗೆ*  ಸಮನಾಗಿದೆ.ಈ ನಗರಕ್ಕೆ ತಾಗಿಕೊಂಡ ನಗರವು* ಅಲ್ಡೆರ್ನಿಯ*  ಎಂಬ ಸ್ವತಂತ್ರ ರಾಜ್ಯವಾಗಿದ್ದು, ಇದು ಉತ್ತದ ನ್ಯೂಜೆರ್ಸಿಯ ಆಧಾರದ ಮೇಲಿದೆ; ಹಾಗೂ ಒಂದು ಚಾನೆಲ್ ಐಲ್ಯಾಂಡ್ ನ ಮೇಲೆ ಹೆಸರಿಡಲಾಗಿದೆ. ತಯಾರಕರು ಸ್ಟೇಟನ್ ಐಲ್ಯಾಂಡ್ ಹೋಲಿಕೆಯುಳ್ಳ ಜಾಗದಲ್ಲಿನ ಆಟ ಅಷ್ಟು ಮೋಜಿನದಾಗದಿರಬಹುದೆಂದು ಭಾವಿಸಿ ಅದನ್ನು ತೆಗೆದು ಹಾಕಿದ್ದರು. ರಾಕ್‌ಸ್ಟಾರ್ ಗೇಮ್ ಮತ್ತುAmazon.com ಜೊತೆಗೆ ಸಹಭಾಗಿತ್ವ ಪಡೆದ ಮೇಲಾಗಿನಿಂದ, *ಜಿಟಿಎ IV*  ನ ಆಟದಲ್ಲಿನ ಮೊಬೈಲ್ ಫೋನ್ ಮುಖಾಂತರ ಆಟಗಾರರು ವಾಸ್ತವದ ಎಂಪಿ3ಗಳನ್ನು ಖರೀದಿ ಮಾಡಬಹುದು.  ನಿಕೊನ ಫೋನಿನಲ್ಲಿ ZIT-555-0100ಗೆ ಡಯಲ್ ಮಾಡಿ ರೇಡಿಯೊ ಹಾಡುಗಳನ್ನು ಗುರುತಿಸಿ ಇಟ್ಟುಕೊಳ್ಳಬಹುದು. ಹಾಗೆ ಮಾಡಿದಾಗ ಅವರಿಗೆ ಗದ್ಯದ ಮೇಸೇಜೊಂದು ಬಂದು ಅದರಲ್ಲಿ ಆ ಹಾಡಿನ ಹೆಸರು ಮತ್ತು ಕಲಾವಿದನ ಹೆಸರಿರುತ್ತದೆ. ಆಕಸ್ಮಾತ್ ಆಟಗಾರ ರಾಕ್‌ಸ್ಟಾರ್‌ನ ಸೊಶಿಯಲ್ ಕ್ಲಬ್ಬಿಗೆ ನೋಂದಾಯಿಸಿಕೊಂಡಿದ್ದರೆ ಆತನಿಗೆ/ಆಕೆಗೆ ವಾಸ್ತವದಲ್ಲಿ ಅಮೇಜೊನ್.ಕಾಂ ನ ಪ್ಲೇಲಿಸ್ಟಿನ ಈಮೇಲೊಂದು ಬಂದು, ಅದರಲ್ಲಿ ಆಟಗಾರ ಗುರುತಿಸಿದ್ದ ಹಾಡುಗಳ ಖರೀದಿ ಪಟ್ಟಿ ಇರುತ್ತದೆ.
## ಅಭಿವೃದ್ಧಿ
*ಗ್ರ್ಯಾ೦ಡ್ ಥೆಫ್ಟ್‌ ಆಟೋ IV*  ದ ಕೆಲಸವು ನವ೦ಬರ್ 2004 ರಂದು ಇದು ಬಿಡುಗಡೆಗೊ೦ಡ ತಕ್ಷಣವೇ ಆರ೦ಭಗೊ೦ಡಿತು.*Grand Theft Auto: San Andreas*   *ಗ್ರ್ಯಾ೦ಡ್ ಥೆಫ್ಟ್‌ ಆಟೋ III*  ಟೀಮ್‌ನ ಸುಮಾರು 150 ಜನ ಗೇಮ್ ಡೆವಲಪ್‌ರ್‌ಗಳು *ಗ್ರ್ಯಾ೦ಡ್ ಥೆಫ್ಟ್‌ ಆಟೋ IV*  ಗಾಗಿ ಕೆಲಸ ಮಾಡಿದರು.  ರಾಕ್‌ಸ್ಟಾರ್ ಟೇಬಲ್ ಟೆನ್ನಿಸ್ ಗೇಮ್ ನಲ್ಲಿ ಉಪಯೋಗಿಸಿದ ರೇಜ್ ಗೇಮ್ ಎನಿಮೇಷನ್ ಎ೦ಜಿನ್‌ನನ್ನೇ ಗೇಮ್ ಎನಿಮೇಷನ್ ಎ೦ಜಿನ್ ಯುಪೋರಿಯಾ ಜೊತೆ ಸ೦ಯೋಜಿಸಿ ಇದರಲ್ಲಿ ಉಪಯೋಗಿಸಲಾಗಿದೆ. ಮೊದಲೇ ಬರೆದಿಟ್ಟ ಎನಿಮೇಷನ್‌ಗಳ ಬದಲಾಗಿ ಯುಫೋರಿಯಾವು ಪ್ರೊಸೀಜರಲ್ ಎನಿಮೇಷನ್ನನ್ನು ಬಳಸಿದ್ದು, ಆಟಗಾರನ ಚಲನೆಯನ್ನು ನಿಯ೦ತ್ರಿಸಲು, ಪಾತ್ರದ ಚಲನೆಯನ್ನು ಅಸಮರ್ಥಗೊಳಿಸುವಲ್ಲಿ ಇದು ಹೆಚ್ಚು ನೈಜತೆಯಿ೦ದ ಕೂಡಿದೆ. ಯುಪೋರಿಯಾ ಎ೦ಜಿನ್, ಆಟಗಾರನ ಚಲನೆಯನ್ನು ನೈಜವಾಗಿಸಲು ಎನ್‌ಪಿಸಿಎಸ್ ಗಳನ್ನು ಕೂಡ ಅಸಮರ್ಥಗೊಳಿಸುತ್ತದೆ.  ಒಂದು ಪೂರ್ವಪ್ರದರ್ಶನದಲ್ಲಿ ಆಟಗಾರನೊಬ್ಬ ಎನ್‌ಪಿಸಿಯನ್ನು ಕಿಟಕಿಯಾಚೆಯಿ೦ದ ತಟ್ಟಿದಾಗ ಅದು ಅವನನ್ನು ಬೀಳದ೦ತೆ ಹಿಡಿಯುತ್ತದೆ. ಈ ಆಟದಲ್ಲಿ ಕಷ್ಟದ ಮುಖಭಾವಗಳನ್ನು ಸುಲಭಗೊಳಿಸಲು ಹಾಗೂ ತುಟಿ ಚಲನೆಯ ಅಳವಡಿಕೆಗೆ ಇಮೇಜ್ ಮ್ಯಾಟ್ರಿಕ್ಸ್‌ನ ಮಿಡಲ್‌ವೇರ್ ಬಳಸಲಾಗಿದೆ.  ಆಟದಲ್ಲಿನ ಎಲೆಗೊಂಚಲುಗಳನ್ನು ಮಾಡಲು ಸ್ಪೀಡ್‌ಟ್ರೀ ಸಾಫ್ಟ್‌ವೇರ್ ಬಳಸಲಾಗಿದೆ. *ಗ್ರ್ಯಾ೦ಡ್ ಥೆಫ್ಟ್‌ ಆಟೋ IV*  ಹಳೆಯ ಗೇಮ್‌ಗಳ೦ತಿರದೇ ಹೆಚ್ಚು ನೈಜವೂ, ವಿಸ್ತಾರವಾದ ವಿನ್ಯಾಸ ಹಾಗೂ ಧ್ವನಿಗಳಿ೦ದ ಕೂಡಿದೆ ಎನ್ನುವ ಅವರು, "ನಾವು ಹೈ ಡೆಫಿನಿಷನ್‌‌ನಲ್ಲಿ ಕೆಲಸ ಮಾಡುತ್ತಿದ್ದುದರಿ೦ದ, ಸ೦ಶೋಧನೆಯೂ ಹೆಚ್ಚಿದ್ದು  ಅದರಲ್ಲಿಯೇ ನೆಲೆನಿಲ್ಲಬೇಕಿತ್ತು", ಎಂದು ಡ್ಯಾನ್ ಹೌಸರ್ ಸೇರಿಸುತ್ತಾರೆ. ಡೆವಲಪರ್‌ಗಳು ನ್ಯೂಯಾರ್ಕ್ ನಗರದ ಯಥಾನಕಲು ಮಾಡುವುದನ್ನು ಉದ್ದೇಶಪೂರ್ವಕವಾಗಿ ನಿರ್ಲಕ್ಷಿಸಿದರಲ್ಲದೇ, ನಾವು ಯಾವಾಗಲೂ ಇದನ್ನು ಹೆಚ್ಚು ನೈಜವಾಗಿ, ಹಾಗೂ ನೈಜ ಪರಿಸರಕ್ಕೆ ಹೊ೦ದಿಕೆಯಾಗುವ೦ತೆ ಮಾಡಲು ಪ್ರಯತ್ನಿಸಿದೆವು ಎನ್ನುವ ಡ್ಯಾನ್ ಹೌಸರ್, ಗೇಮ್ ವಿನ್ಯಾಸದ  ದೃಷ್ಟಿಕೋನದಿ೦ದ ಇದು ಸ೦ತೋಷವನ್ನೂ ನೀಡಿತು ಎ೦ದಿದ್ದಾರೆ.  ಸ್ಯಾನ್ ಆ೦ಡ್ರ್ಯೆಸ್ ಕ್ಕಿ೦ತ ಚಿಕ್ಕದಾದರೂ, ಲಿಬರ್ಟಿ ನಗರವು ’ಲ೦ಬತ್ವತದ ಮಟ್ಟದಲ್ಲಿ, ಪ್ರವೇಶಿಸಬಹುದಾದ ಕಟ್ಟಡಗಳು ಹಾಗೂ ಅದರ ಎತ್ತರಕ್ಕೆ ಸ೦ಬ೦ಧಿಸಿದ ವಿವರಗಳು ಮು೦ತಾದವುಗಳಲ್ಲಿ ಅದನ್ನು ಹೋಲುವ೦ತೆ ಮಾಡಲಾಗಿದೆ.  ಡೆವಲಪರ್‌ಗಳು ಧ್ವನಿಮುದ್ರಣ ಹಾಗೂ ಪ್ರಕಟಣಾ ಹಕ್ಕು ಪಡೆಯಲು 2,000 ಕ್ಕೂ ಹೆಚ್ಚು ಜನರನ್ನು ಸ೦ಪರ್ಕಿಸಿದರು.  ಈ ವ್ಯವಹಾರಕ್ಕೆ ಸಂಬಂಧಿಸಿದ ಆಕರಗಳ ಕುರಿತು ವಿವರಿಸುತ್ತಾ *ಬಿಲ್‌ಬೋರ್ಡ್*  ವೆಬ್‌ಸೈಟ್, ರಾಕ್‌ಸ್ಟಾರ್ ಪ್ರತೀ ಸಂಯೋಜನೆಗೂ ಸುಮಾರು $5,000 ಹಣ ನೀಡಿದೆ ಮತ್ತು ಪ್ರತೀ ಟ್ರ್ಯಾಕ್ ನ ಪ್ರತೀ ಮಾಸ್ಟರ್ ರೆಕಾರ್ಡಿಂಗ್‌ಗೆ $5,000 ಹಣ ನೀಡಿದೆ ಎಂದು ವರದಿ ಮಾಡಿದೆ. ಅಭಿವರ್ಧಕರು ಮೊದಲು ಆಟಗಾರರು ಈ ಸಂಗೀತವನ್ನು ಇನ್-ಗೇಮ್ ರೆಕಾರ್ಡ್ ಶಾಪ್‌ಗೆ ಹೋಗಿ ಕೊಳ್ಳುವಂತೆ ಮಾಡಬೇಕೆಂದು ನಿರ್ಧರಿಸಿದ್ದರು ಮತ್ತು Niko ಒಂದು MP3 ಪ್ಲೇಯರ್ ಅನ್ನು ಹೊಂದಿರಬೇಕೆಂದುಕೊಂಡಿದ್ದರು. ಆದರೆ ಅವರ ಉಪಾಯಗಳನ್ನು ಮೊಟಕುಗೊಳಿಸಲಾಯಿತು. ಫೆಮಿ ಕ್ಯುಟಿ, ಜಿಮ್ಮಿ ಗೆಸ್ಟಾಪೊ ಮತ್ತು ರುಸ್ಲಾನಾ, ಮತ್ತು ನಿಜ-ಜೀವನದ ರೇಡಿಯೋ ಟಾಕ್ ಶೋ ನಿರೂಪಕ ಲಾಜ್‌ಲೋ ಜೋನ್ಸ್ ಸೇರಿದ್ದಾರೆ. * ** ***DJ ಗ್ರೀನ್ ಲ್ಯಾಂಟರ್ನ್ ಈ ಆಟದ ಹಿಪ್-ಹಾಪ್ ರೇಡಿಯೋ ಸ್ಟೇಶನ್ ಆದ ದ ಬೀಟ್ 102.7. ಗಾಗಿ ಪ್ರತ್ಯೇಕವಾಗಿ ಧ್ವನಿವಾಹಿನಿಗಳನ್ನು ನಿರ್ಮಿಸಿದ  ರಾಕ್‌ಸ್ಟಾರ್ ಆಟವು ಮೊದಲು ಅಸಲಿ ಬಿಡುಗಡೆಯ ದಿನವಾಗಿದ್ದ ಅಕ್ಟೋಬರ್ 16, 2007ಕ್ಕೆ ಬದ್ಧತೆಯನ್ನು ತೋರಿಸಿತು; ಆದಾಗ್ಯೂ ವೆಬ್‌ಬುಶ್ ಮೊರ್ಗನ್ ಅನಲಿಸ್ಟ್ ಮೈಕೆಲ್ ಪ್ಯಾಚರ್ ಟೇಕ್ ಟು ಬಿಡುಗಡೆಯನ್ನು ತಡವಾಗಿ ಮಾಡಬಹುದೆಂದು ಸಲಹೆ ಇತ್ತ. ಏಕೆಂದರೆ ಇದರಿಂದ ಇದರ 2008ರ ಹಣಕಾಸಿನ ಫಲಿತಾಂಶಕ್ಕೆ ಜಾಸ್ತಿ ಒತ್ತು ನೀಡಿದಂತಾಗುತ್ತದೆ ಮತ್ತು ಉಳಿದ ಹೆಚ್ಚು ನೀರಿಕ್ಷೆಯಿಟ್ಟಿರುವ ಟೈಟಲ್‍ಗಳಾದ *ಹಾಲೊ3*  ಇವುಗಳ ಜೊತೆ ಸ್ಪರ್ಧಿಸುವುದು ತಪ್ಪುತ್ತದೆಯೆಂದು. ರಾಕ್‌‍ಸ್ಟಾರ್ ಇದಕ್ಕೆ ಪ್ರತಿಕ್ರಿಯಿಸಿ, *ಗ್ರಾಂಡ್ ಥೆಫ್ಟ್ ಆಟೊ IV*  ಇನ್ನೂ ನಿರ್ಮಾಣದ ಹಂತದಲ್ಲಿರುವುದರಿಂದ ತಾನು ಬಿಡುಗಡೆಯನ್ನು "ಅಕ್ಟೋಬರ್ ಕೊನೆಗೆ" ಮಾಡುವುದಾಗಿ ಹೇಳಿತು. ಅಗಸ್ಟ್ 2, 2007ರಲ್ಲಿ ಟೇಕ್-ಟು ತನ್ನ ಹಳೆಯ ಪ್ರಕಟನೆಗಳ ವಿರುದ್ಧವಾಗಿ *ಗ್ರಾಂಡ್ ಥೆಫ್ಟ್ ಆಟೊ IV*  ಇದು ತನ್ನ ಅಸಲಿ ಬಿಡುಗಡೆಯ ದಿನಾಂಕವಾಗಿದ್ದ ಅಕ್ಟೋಬರ್ 16, 2007 ತಪ್ಪಿಸಿಕೊಂಡು, 2008ರ ಎರಡನೆಯ ಹಣಕಾಸಿನ ತ್ರಿಮಾಸದ ವರೆಗೆ ವಿಳಂಬವಾಗಲಿದೆಯೆಂದು ಘೋಷಿಸಿತು. ಆಮೇಲೆ ಕರೆದ ಹೂಡಿಕೆದಾರರ ಸಮಾವೇಶದಲ್ಲಿ, ಟೇಕ್-ಟುವಿನ ಸ್ಟ್ರೇಯಸ್ ಜೆಲಿಂಕ್ ಈ ವಿಳಂಬವನ್ನು  " ಹೆಚ್ಚಾಗಿ ಕೇವಲ ಟೆಕ್ನೊಲೊಜಿಕಲ್ ಸಮಸ್ಯೆಗಳು...... ಏನೂ ಸಮಸ್ಯೆಗಳಿಲ್ಲ, ಆದರೆ ಸವಾಲುಗಳಿವೆ" ಎಂದು ಆರೋಪಿಸಿದರು. ಪ್ಲೇಸ್ಟೇಶನ್ 3 ಆವೃತ್ತಿಗೆ ಸಂಬಧಿಸಿದ ಟೆಕ್ನಿಕಲ್ ತೊಂದರೆಗಳು ಈ ವಿಳಂಬಕ್ಕೆ ಕಾರಣವಾಗಿದೆಯೆಂದು, ಜೊತೆಗೆ ಎಕ್ಸ್‌ಬೊಕ್ಸ್ 360ಯ ಸ್ಟೋರೇಜ್ ಸಮಸ್ಯೆಗಳು ಸೇರಿಕೊಂಡಿವೆ ಎಂಬುದು ತಿಳಿದುಬಂತು. 24 ಜನವರಿ 2008ಯಲ್ಲಿ, ಟೆಕ್-ಟು *ಗ್ರಾಂಡ್ ಥೆಫ್ಟ್ ಆಟೋ IV* ಇದು 29 ಎಪ್ರಿಲ್ 2008ರಲ್ಲಿ ಪ್ರಾಯಶಃ ಬಿಡುಗಡೆಯಾಗಬಹುದೆಂದು ಪ್ರಕಟಿಸಿತು. 18 ಎಪ್ರಿಲ್ 2008ರ ಟೇಕ್-ಟು ಶೇರುದಾರರ ಸಭೆಯಲ್ಲಿ, ಟೇಕ್-ಟು ಸಿಇಓ ಬೆನ್ ಫೆಡರ್ ಈತನು *ಜಿಟಿಎ IV*  ಇದು ಈಗಾಗಲೇ "ಬಂಗಾರವಾಗಿದೆ" ಹಾಗೂ "ತಯಾರಿಕೆಯಲ್ಲಿದ್ದು ಮತ್ತು ರಿಟೇಲರುಗಳತ್ತ ಸಾಗುತ್ತಿರುವ ಟ್ರಕ್ಕಿನಲ್ಲಿದೆ" ಎಂದು ಪ್ರಕಟಿಸಿದ. ಒಟ್ಟಿನಲ್ಲಿ, *ಗ್ರಾಂಡ್ ಥೆಫ್ಟ್ ಆಟೊ IV*  ಇದನ್ನು ಮುಗಿಸಲು 1000 ಜನ ಮತ್ತು ಮೂರುವರೆ ವರ್ಷಗಳಿಗಿಂತ ಹೆಚ್ಚಿನ ಅವಧಿ ತೆಗೆದುಕೊಂಡಿತು. ಇದಕ್ಕೆ ಒಟ್ಟೂ ವೆಚ್ಚ ತಗುಲಿದ್ದು ಅಂದಾಜು 100 ಮಿಲಿಯನ್ ಡಾಲರುಗಳಾಗಿದ್ದು, ಈವರೆಗಿನ ತಯಾರಾದ ಅತ್ಯಂತ ಹೆಚ್ಚು ದುಬಾರಿ ಆಟವಾಗಿದೆ.
### ಉಪಕಥೆಗಳ ಪರಿವಿಡಿ 
 ಎಕ್ಸ್‌ಬೊಕ್ಸ್ 360 ಆವೃತ್ತಿಯಾಗಿ *ಜಿಟಿಎ IV* ನ ಉಪಕತೆಗಳ ಪರಿವಿಡಿಯನ್ನು ರಾಕ್‌ಸ್ಟಾರ್ ಗೇಮ್ಸ್ ಬಿಡುಗಡೆ ಮಾಡಲಿದೆ. ಮೊದಲ* ದ ಲಾಸ್ಟ್‌ ಎಂಡ್ ದ ಡಾಮ್ನ್* ಎಂಬ ಹೆಸರಿನ ಉಪಕತೆಯು ಎಕ್ಸ್‌ಬೊಕ್ಸ್ ಲೈವ್‌ನಲ್ಲಿ ಫೆಬ್ರುವರಿ 17, 2009ರಲ್ಲಿ ಬಿಡುಗಡೆ ಆಯಿತು. ಈ ಉಪಕತೆಯು ಜೊನಿ ಕ್ಲೆಬಿಟ್ಸ್ ಎಂಬ ಹೊಸದಾದ ಮುಖ್ಯ ಪಾತ್ರವನ್ನು ಹೊಂದಿದ್ದು, *ಜಿಟಿಎIV* ‌ನ ಮಿಶನ್‌ಗಳಲ್ಲಿ ಅನೇಕ ಬಾರಿ  ಬಣ್ಣಿಸಿತುವ ಲಿಬರ್ಟಿ ನಗರದ ದ ಲಾಸ್ಟ್‌ ಎಂಬ ಬೈಕರ್ ಗ್ಯಾಂಗ್‌ನ ಸದಸ್ಯನಾಗಿದ್ದಾನೆ.  ರಾಕ್‌ಸ್ಟಾರ್‌ನ ಕ್ರಿಯೇಟಿವ್ ಡೆವಲಪ್‌ಮೆಂಟಿನ ಉಪ ಅಧ್ಯಕ್ಷರಾಗಿರುವ ಡ್ಯಾನ್ ಹೌಸರ್, "ಲೆಬರ್ಟಿ ನಗರದ ಇನ್ನೊಂದು ಮುಖವನ್ನು ತೋರಿಸುತ್ತದೆ" ಎಂದು ಹೇಳಿಕೊಂಡಿದ್ದಾರೆ. ರಾಕ್‌ಸ್ಟಾರ್‌ನ ಪ್ರಾಡಕ್ಟ್ ಡೆವಲಪ್‌ಮೆಂಟಿನ ಉಪ ಅಧ್ಯಕ್ಷರಾದ ಜೆರೊನಿಮಾ ಬರ್ರಿಯಾ ಹೇಳಿರುವ ಪ್ರಕಾರ, ಎಕ್ಸ್‌ಬೊಕ್ಸ್ 360ಯ ಆನ್‌ಲೈನ್ ವಿಷಯಗಳಿಗೆ ಪ್ರವೇಶಾಧಿಕಾರವನ್ನು ಜಾಸ್ತಿ ಜನ ಪಡೆದಿರಲಾರರು ಎಂಬ ಸಂಶಯವಿರುವುದರಿಂದ ಈ ಉಪಕತೆಗಳು ಬರೀ ಪ್ರಯೋಗಗಳಾಗಿವೆ. ಮೈಕ್ರೊಸೊಫ್ಟ್ ಒಟ್ಟು 50 ಮಿಲಿಯನ್ ಡಾಲರುಗಳ ಮೊತ್ತವನ್ನು ಮೊದಲ ಎರಡು ಉಪಕತೆಗಳಿಗೆ ನೀಡಿದೆ ಎಂದು ಟೇಕ್ ಟು ಇಂಟರ್‌ಆ‍ಯ್‌ಕ್ಟಿವ್‌ನ ಮುಖ್ಯ ಹಣಕಾಸು ಅಧಿಕಾರಿಯಾಗಿರುವ ಲೆನಿ ಗೊಲ್ಡ್‌ಸ್ಟೆನ್ ಬಹಿರಂಗಪಡಿಸಿದ್ದಾರೆ. ಈ ವಿಷಯವನ್ನು ಮೇ 9,2006ರ ಮೈಕ್ರೊಸಾಫ್ಟಿನ 2006 E3 ಪ್ರೆಸ್ ಮಾತುಕತೆಯ ವೇಳೆಗೆ ಮೊದಲ ಬಾರಿ ಘೋಷಿಸಲಾಗಿತ್ತು. ಮೈಕ್ರೊಸಾಫ್ಟ್‌ನ ಇಂಟರ್‌ಆ‍ಯ್‌ಕ್ಟಿವ್‌ ಎಂಟರ್‌ನೇಮೆಂಟ್ ಬ್ಯುಸಿನೆಸ್ ವಿಭಾಗದ ಆಗಿನ ಮುಖ್ಯಸ್ಥರಾಗಿದ್ದ ಪೀಟರ್ ಮೂರ್, ಡೌನ್‌ಲೋಡ್ ಮಾಡಿಕೊಳ್ಳಬಲ್ಲಂತಹ ವಿಷಯಗಳನ್ನು ಎಪಿಕ್ ಎಪಿಸೊಡ್ ಪ್ಯಾಕ್‌ಗಳೆಂದು ವರ್ಣಿಸಿ ಮತ್ತು ಇದು ಕೇವಲ ಹೆಚ್ಚುವರಿ ಕಾರು ಅಥವಾ ಪಾತ್ರವಲ್ಲ ಅಂದಿದ್ದಾರೆ. ಈ ಸಮಾವೇಶದ ವೇಳೆಯಲ್ಲಿ ಬಿಡುಗಡೆ ಮಾಡಿದ ಪ್ರೆಸ್ ಪ್ರಕಟನೆಯಲ್ಲಿ, ಈ ಪ್ಯಾಕ್‌ಗಳು ಈ ಆಟಕ್ಕೆ "ಗಂಟೆಗಳಷ್ಟು ಕಾಲದ ಹೊಸ ಆಟವನ್ನು ಸೇರಿಸುತ್ತವೆ" ಎಂದು ಹೇಳಲಾಗಿದೆ.

ಎರಡನೆಯ ಉಪಕತೆಯಾದ,* ಗ್ರಾಂಡ್ ಥೆಫ್ಟ್ ಆಟೊ: ದ ಬ್ಯಾಲಡ್ ಆಫ್ ಗೇ ಟೋನಿ*, ಇದು ಅಕ್ಟೋಬರ್ 29,2009ರಲ್ಲಿ ಬಿಡುಗಡೆಯಾಯಿತು. ಈ ಉಪಕತೆಯು, ಲುಯಿಸ್ ಲೊಪೆಜ್ ಎನ್ನುವವನ ಮೇಲೆ ಕೇಂದ್ರಿಕೃತವಾಗಿದೆ. ಈತ ಟೊನಿ ಪ್ರಿನ್ಸ್ ಅಕ್ಕಾ "ಗೇ ಟೋನಿ" ಎಂಬ ನೈಟ್‌ಕ್ಲಬ್ ಮಾಲೀಕನ ಸಹಾಯಕನಾಗಿದ್ದು, ದಗಾಕೋರನಾಗಿದ್ದಾನೆ. ಇದರಲ್ಲಿನ ಆತನ ಸ್ನೇಹಿತರು ಮತ್ತು ಕುಟುಂಬದೊಡನೆ ಇರುವ ಸಂಘರ್ಷದ ಕುರಿತು ಅದರಲ್ಲಿ ವಿವರಿಸಲಾಗಿದೆ. ಎರಡೂ ಉಪಕತೆಗಳು ಸ್ಟಾಂಡ್ ಅಲೋನ್ ಆಟವಾದ *Grand Theft Auto: Episodes From Liberty City*  ಆಗಿ ಬಿಡುಗಡೆಗೊಂಡವು. ಅದನ್ನು ಆಡಲು ಮೂಲ *ಗ್ರಾಂಡ್ ಥೆಫ್ಟ್ ಆಟೊ IV*  ಮೀಡಿಯಾದ ಅಗತ್ಯವಿಲ್ಲ. 7 ಮೇ 2008ರಂದು, ರಾಕ್‌ಸ್ಟಾರ್‌ ಮಲ್ಟಿಪ್ಲೇಯರ್‌ ಆಟವನ್ನು ಉತ್ತಮಗೊಳಿಸುವುದಕ್ಕಾಗಿ ಪ್ಲೇಸ್ಟೇಷನ್ 3 ಆವೃತ್ತಿಗೆ ಒಂದು ತೇಪೆಯನ್ನು ಬಿಡುಗಡೆ ಮಾಡಿತು. ರಾಕ್‌ಸ್ಟಾರ್‌ನ ಪ್ರಕಾರ ಈ ಸೇರ್ಪಡೆಯು ಗೇಮ್‌ಸ್ಪೈ ಸರ್ವರ್‌ಗಳು ಓವರ್‌ಲೋಡ್‌ ಆಗದಂತೆ ತಡೆಯುತ್ತದೆ, ಆದ್ದರಿಂದ ಯಾವ ಸರ್ವರ್‌ಗಳು ಆಟ ನಿಂತುಹೋಗುವ ಹಾಗೆ ಮಾಡುತ್ತಿತ್ತೋ ಅದಕ್ಕೆ ಆಗುವ ಆಘಾತವನ್ನು ಕಡಿಮೆ ಮಾಡುತ್ತದೆ. ಇನ್ನಷ್ಟು ಮಲ್ಟಿಪ್ಲೇಯರ್‌ ರಿಪೇರಿಗಳನ್ನು 23 ಜೂನ್‌ 2008ರಲ್ಲಿ ಮಾಡಲಾಯಿತು. 27 ಅಕ್ಟೋಬರ್ 2008ರಂದು, ರಾಕ್‌ಸ್ಟಾರ್‌ ಮತ್ತೊಂದು ಸೇರ್ಪಡೆಯನ್ನು ಬಿಡುಗಡೆ ಮಾಡಿತು, ಇದು ಪ್ಲೇಸ್ಟೇಷನ್‌ 3 ಆವೃತ್ತಿಗೆ ಟ್ರೋಫಿ ಸಪೋರ್ಟ್‌ ಅನ್ನು ನೀಡಿತು. ಎಕ್ಸ್‌ಬಾಕ್ಸ್ 360ರ ’ಅಚೀವ್‌ಮೆಂಟ್’ಗಳಂತೆ, ಕೆಲವು ವಿಶಿಷ್ಟ ಕೆಲಸಗಳನ್ನು ಪೂರೈಸಿ ಟ್ರೋಫಿಗಳನ್ನು ತೆಗೆದುಕೊಳ್ಳಬಹುದು.15 ನವೆಂಬರ್‌ 2008ರಂದು, ಪ್ಲೇ ಸ್ಟೇಷನ್‌ ಮೂರು ಆವೃತ್ತಿಗೆ ಮತ್ತೊಂದು ತೇಪೆ (1.04)ಯನ್ನು ಬಿಡುಗಡೆ ಮಾಡಲಾಯಿತು. 12 ಡಿಸೆಂಬರ್‌ 2008ರಂದು, ಮೈಕ್ರೊಸಾಫ್ಟ್‌ ಆವೃತ್ತಿಗೆ ಒಂದು ತೇಪೆ(1.0.1.0)ಯನ್ನು ಬಿಡುಗಡೆ ಮಾಡಲಾಯಿತು.  ಈ ತೇಪೆಯು ’ಡೈರೆಕ್ಟ್‌ಇನ್‌ಪುಟ್’ ಸಪೋರ್ಟ್‌ಅನ್ನು ಕೊಟ್ಟು, ಮೈಕ್ರೊಸಾಫ್ಟ್‌ ಅಲ್ಲದೆ ಬೇರೆ ನಿಯಂತ್ರಕಗಳನ್ನು ಬಳಸಲೂ ಅನುವು ಮಾಡಿಕೊಟ್ಟಿತು. 24 ಜನವರಿ 2009ರಂದು, ಮೈಕ್ರೊಸಾಫ್ಟ್‌ ವಿಂಡೋಸ್‌ ಆವೃತ್ತಿಗೆ ಮತ್ತೊಂದು ತೇಪೆ (1.0.2.0)ಯನ್ನು ಬಿಡುಗಡೆ ಮಾಡಲಾಯಿತು. ಇದು ಮೊದಲನೇ ತೇಪೆ ಸೃಷ್ಟಿಸಿದ ಪ್ರದರ್ಶನ ಮತ್ತು ಗ್ರಾಫಿಕ್‌ ಚಿತ್ರಗಳಿಗೆ ಸಂಬಂಧಿಸಿದ ಹಾಗೆಯೇ ಸರಿಪಡಿಸುವ ವಿಷಯಗಳಿಗೆ ಸಂಬಂಧಿಸಿದ ತೊಂದರೆಗಳನ್ನು ನಿವಾರಿಸಿತು. 20 ಫೆಬ್ರವರಿ 2009ರಂದು, ಐರೋಪ್ಯ ಮತ್ತು ಆಸ್ಟ್ರೇಲಿಯಾದ ಬಿಡುಗಡೆಗಳಿಗೆ ಒಂದು ತೇಪೆಯನ್ನು ಬಿಡುಗಡೆ ಮಾಡಲಾಯಿತು, ಹಿಂದಿನ ಸೇರ್ಪಡೆಯಿಂದಾದ ತಪ್ಪನ್ನು ಸರಿಪಡಿಸಿತು. ಅದು *ದ ಲಾಸ್ಟ್‌ ಮತ್ತು ಡ್ಯಾಮ್ಡ್‌ * ನಲ್ಲಿ ಆಟದ ಐರೋಪ್ಯ ಮತ್ತು ಆಸ್ಟ್ರೇಲಿಯಾದ ಆವೃತ್ತಿಯ ಪ್ರಾದೇಶಿಕ ಸೆನ್ಸಾರ್‌ ಕಾನೂನನ್ನೇ ಬದಲಿಸಿಬಿಟ್ಟಿತ್ತು. 21 ಮಾರ್ಚ್‌ 2009ರಂದು, ಮೈಕ್ರೋಸಾಫ್ಟ್‌ ವಿಂಡೋಸ್‌ ಅವೃತ್ತಿಗೆ ಮೂರನೇ(1.0.3.0) ತೇಪೆಯನ್ನು ಬಿಡುಗಡೆ ಮಾಡಲಾಯಿತು. ಇದು ಪ್ರಮುಖ ಗ್ರಾಫಿಕ್‌ ತೊಂದರೆಗಳು, ಅಂದರೆ ಆಟಗಾರನ ಕಾರಿನ ಹೆಡ್‌ಲೈಟ್‌ ಹೆಚ್ಚಿಗೆ ಜಿಪಿಯು (GPU) ಶಕ್ತಿಯನ್ನು ಎಳೆದುಕೊಂಡು ಬಿಡುವುದು ಮುಂತಾದ ತೊಂದರೆಗಳನ್ನು ನಿವಾರಿಸಿತು. 19 ಜೂನ್‌ 2009ರಂದು, ಮೈಕ್ರೋಸಾಫ್ಟ್‌ ವಿಂಡೋಸ್‌ ಆವೃತ್ತಿಗೆ ನಾಲ್ಕನೇ ತೇಪೆಯನ್ನು (1.0.4.0) ಬಿಡುಗಡೆ ಮಾಡಲಾಯಿತು. ರಾಕ್‌ಸ್ಟಾರ್‌ ಟೊರೋಂಟೊ ಇದನ್ನು ’ಮೇನ್‌ಟನನ್ಸ್‌ ಸೇರ್ಪಡೆ’ ಎಂದು ಕರೆದರು ಮತ್ತು ಅದು ಮುಂದಿನ ತೇಪೆಯ ತಯಾರಿಯಲ್ಲಿದೆ ಎಂದೂ ಹೇಳಿದರು. ರಾಕ್‌ಸ್ಟಾರ್‌ "ಇದು ಆಟದ ಮುಂದಿನ ಎಲ್ಲಾ ಪ್ರತಿಗಳು ’ಗೋಲ್ಡ್‌ ಮಾಸ್ಟರ್‌ ಬಿಲ್ಡ್‌ ಪ್ರೆಸಿಂಗ್‌’ಗೆ (gold master build pressing) ಜೋಡಣೆಯಾಗಿರುವಂತೆ ಮಾಡುತ್ತದೆ" ಎಂದಿದೆ.4 ಸೆಪ್ಟೆಂಬರ್‌ 2009ರಂದು, ಎಕ್ಸ್‌ ಬಾಕ್ಸ್‌ 360ರ ಆವೃತ್ತಿಗೆ ಮತ್ತೊಂದು ತೇಪೆಯನ್ನು ಬಿಡುಗಡೆ ಮಾಡಲಾಯಿತು. ಎಕ್ಸ್‌ಬಾಕ್ಸ್‌ ಲೈವ್‌ನ ಚೀಟ್ ಎಕ್ಸ್‌ಪ್ಲಾಯ್ಟ್‌ ಅನ್ನು ಸರಿಪಡಿಸಲು ಇದನ್ನು ಬಿಡುಗಡೆ ಮಾಡಲಾಯಿತು. 10 ನವೆಂಬರ್ 2009ರಂದು, ಮೈಕ್ರೋಸಾಫ್ಟ್‌ ವಿಂಡೋಸ್‌ ಆವೃತ್ತಿಗೆ ಐದನೇ ತೇಪೆ(1.0.0.4)ಯನ್ನು ಬಿಡುಗಡೆ ಮಾಡಲಾಯಿತು.  ಇದು ಕೆಲವು ಸಣ್ಣ ತಪ್ಪುಗಳನ್ನು, ಕೀಲಿಮಣೆ ಸರಿಪಡಿಸಿತು ಮತ್ತು ಮೋಸವನ್ನು ನಿಯಂತ್ರಿಸಲು ಕೆಲವು ತಡೆಗಳನ್ನು ಸೇರಿಸಿತು." 
### ಸಮುದಾಯ ಉಪಾಧಿಗಳು
ರಾಕ್‌ಸ್ಟಾರ್‌ ಗೇಮ್ಸ್ ಸೋಷಿಯಲ್ ಕ್ಲಬ್‌ (ರಾಕ್‌ಸ್ಟಾರ್‌ ಆಟಗಳ ಸಾಮಾಜಿಕ ಸಂಘ) ಎನ್ನುವುದು ನೋಂದಾಯಿತ ಆಟಗಾರರ ಅಂಕಿ ಅಂಶಗಳನ್ನು ತೋರಿಸುವ ಮತ್ತು ಸ್ಪರ್ಧೆ ಮತ್ತು ಬಹುಮಾನಗಳನ್ನು ತೋರ್ಪಡಿಸುವ ಒಂದು ಜಾಲತಾಣ. ಈ ಸೋಷಿಯಲ್ ಕ್ಲಬ್  ಜಾಲತಾಣವನ್ನು 27 ಮಾರ್ಚ್‌ 2008ರಂದು ಪ್ರಕಟಿಸಲಾಯಿತು ಮತ್ತು 17 ಏಪ್ರಿಲ್‌ 2008ರಂದು ಉಡಾವಣೆ ಮಾಡಲಾಯಿತು.  ಈ ಆಟವು ಬಿಡುಗಡೆಯಾದ ದಿನಾಂಕ 29 ಏಪ್ರಿಲ್ 2008 ರಂದೇ ಬಿಡುಗಡೆಯಾದ ಸೋಷಿಯಲ್ ಕ್ಲಬ್‌ನ ಮುಖ್ಯ ವೈಶಿಷ್ಟ್ಯಗಳು. ರಾಕ್‌ಸ್ಟಾರ್‌ನ ಹೊಚ್ಚಹೊಸ ಆಟ *ಮಿಡ್‌ನೈಟ್‌ ಕ್ಲಬ್‌* ಗೆ ಕೂಡ, ಆನ್‌ಲೈನ್‌ ಉಪಾಧಿಗಳನ್ನು ಒದಗಿಸುತ್ತದೆ. *Midnight Club: Los Angeles*  ಸೋಷಿಯಲ್‌ ಕ್ಲಬ್‌ ಹಲವಾರು ಭಾಗಗಳನ್ನು ಹೊಂದಿದೆ. ಅದು ಮೊದಲಿಗೆ ಎಲ್‌ಪಿಸಿಡಿ ಪೊಲೀಸ್‌ ಬ್ಲಾಟರ್‌, ದ ಸ್ಟೋರಿ ಗ್ಯಾಂಗ್‌ (The Story Gang), ದ 100% ಕ್ಲಬ್ (The 100% Club), ದ ಹಾಲ್‌ ಆಫ್ ಫೇಮ, ದ ಲಿಬರ್ಟಿ ಸಿಟಿ ಮ್ಯಾರಥಾನ್‌ ಮತ್ತು ದ ಜಿಟ್‌ ಗಳನ್ನು ಒಳಗೊಂಡಿತ್ತು.
*ಪ್ಲೇಸ್ಟೇಷನ್‌ ವರ್ಲ್ಡ್*  ಪತ್ರಿಕೆಯ ಜೊತೆಗಿನ ಸಂದರ್ಶನದಲ್ಲಿ, ರಾಕ್‌ಸ್ಟಾರ್‌ ತಾವು, ಪ್ಲೇ ಸ್ಟೇಷನ್‌ ನೆಟ್‌ವರ್ಕ್ಗೆ ಸಮುದಾಯಾಧಾರಿತ ಸೇವೆಯಾದ ಸೋನಿಯ ಪ್ಲೇಸ್ಟೇಷನ್‌ ಹೋಮ್‌ ಅನ್ನು ಬಲವಾಗಿ ಬೆಂಬಲಿಸುವುದಾಗಿ ಹೇಳಿದರು.  ರಾಕ್‌ಸ್ಟಾರ್‌, ತಮ್ಮ ಪ್ಲೇಸ್ಟೇಷನ್‌ ಹೋಮ್‌ ಅಪಾರ್ಟ್‌ಮೆಂಟ್‌ಗೆ ಭೇಟಿಕೊಡುವವರಿಗೆ, (’ಅವತಾರ್‌’ನ ಉಡುಗೆಗಳು ಮತ್ತು ತಮ್ಮದೇ ಪ್ಲೇಸ್ಟೇಷನ್‌ ಹೋಮ್‌ ಅಪಾರ್ಟ್‌ಮೆಂಟ್‌ ಮಾಡಿಕೊಳ್ಳಲು ವಸ್ತುಗಳು ಮತ್ತು ಅಲಂಕಾರಿಕಗಳನ್ನು ಕೊಡುವುದಾಗಿಯೂ ಹೇಳಿದರು. 
### ವಿಂಡೋಸ್‌ ಆವೃತ್ತಿ
6 ಆಗಸ್ಟ್ 2008ರಂದು, ರಾಕ್‌ಸ್ಟಾರ್‌ ಉತ್ತರ ಮತ್ತು [ರಾಕ್‌ಸ್ಟಾರ್‌ ಟೊರೊಂಟೋಗಳು  ರಿಪ್ಲೇ ಸಂಪಾದಕವನ್ನು ಉಪಯೋಗಿಸಿಕೊಂಡು ಆಟಗಾರರು, ಆಟದ ತುಣುಕುಗಳನ್ನು ಮುದ್ರಿಸಬಹುದು, ಆಮೇಲೆ ಅವುಗಳನ್ನು ರಾಕ್‌ಸ್ಟಾರ್‌ನ ಸೋಶಿಯಲ್‌ ಕ್ಲಬ್‌ ಜಾಲತಾಣಕ್ಕೆ ಅಪ್‌ಲೋಡ್‌ ಮಾಡಬಹುದು. [ಸೆಕ್ಯೂರಾಮ್‌ (SecuROM) ಸುರಕ್ಷತೆಯನ್ನು ಉಪಯೋಗಿಸಿಕೊಳ್ಳುತ್ತದೆ ಮತ್ತು ಆಟವಾಡಲು ಒಂದುಸಾರಿ ಆನ್‌ಲೈನ್‌ ಆಕ್ಟಿವೇಷನ್‌ ಮಾಡಿಕೊಳ್ಳಬೇಕಾಗುತ್ತದೆ. ಆಟದ ವಿಂಡೊಸ್‌ ಆವೃತ್ತಿಯು ಕನ್‌ಸೋಲ್‌ ಆವೃತ್ತಿಯ ಗ್ರಾಫಿಕ್‌ಗಳಿಗಿಂತ ಉತ್ತಮ ಗ್ರಾಫಿಕ್‌ಗಳನ್ನು ಹೊಂದಿದ್ದಕ್ಕೆ ಪ್ರಶಂಸೆಯನ್ನು ಗಳಿಸಿತು ಆದರೆ ಇನ್ನೊಂದೆಡೆ ಏಟಿಐ (ATi) ರೇಡಿಯಾನ್‌ ಗ್ರಾಫಿಕ್‌ ಅಡಾಪ್ಟರ್‌ ಒಡಂಬಡಲಿಲ್ಲ, ಎಸ್‌ಎಲ್‌ಐ (SLI) ಇರಲಿಲ್ಲ, ಎಎ (AA) ಸಪೋರ್ಟ್, ರಚನೆಯಲ್ಲಿ ತೊಂದರೆ, ಡಿಆರ್‌ಎಮ್‌ (DRM) ತೊಂದರೆಗಳು, ವಿಂಡೋಸ್‌ ಎಕ್ಸ್‌ಪಿ (Windows XP) ಸರ್ವಿಸ್‌ ಪ್ಯಾಕ್‌ 3/ವಿಂಡೋಸ್‌ ವಿಸ್ತಾ ಸರ್ವಿಸ್‌ ಪ್ಯಾಕ್‌ 1 ಮುಂತಾದವುಗಳ ಅಗತ್ಯತೆ ಮತ್ತು ಇನ್ನಿತರ ಗಮನಿಸದೆ ಹೋದ ವಿಷಯಗಳ ಬಗೆಗೆ ಹಲವು ಗ್ರಾಹಕರು ದೂರು ನೀಡಿದರು. ಆಟವನ್ನು ಇನ್‌ಸ್ಟಾಲ್‌ ಮಾಡಿಕೊಳ್ಳಲು ಆಗಲಿಲ್ಲ ಎಂದು ಹಲವು ಆಟಗಾರರು ದೂರಿದರು, ಇದಕ್ಕೆ ಕಾರಣ ವಿಸ್ತಾ ಎಸ್‌ಪಿ 1 (Vista SP1) ಅನ್ನು ತಮ್ಮ ಕಂಪ್ಯೂಟರಿನಲ್ಲಿ ಇನ್‌ಸ್ಟಾಲ್‌ ಮಾಡಿಕೊಳ್ಳಲು ಆಗದೇ ಇದ್ದದ್ದು.  ಹಲವಾರು ತಪ್ಪುಗಳನ್ನು ಮತ್ತು ತೊಂದರೆಗಳನ್ನು ಕೂಡ ವರದಿ ಮಾಡಲಾಯಿತು. ಬಿಟ್‌-ಟೆಕ್ ಕಂಪೆನಿಯು ಪಿಸಿ ಆವೃತ್ತಿ ನಾಲ್ಕು - "2008ರ ಅತ್ಯಂತ ನಿರಾಶಾದಾಯಕ ಆಟ" ಎಂದು ಹೇಳುವವರೆಗೂ ಹೋಯಿತು. ಆಸ್ಟ್ರೇಲಿಯಾದ ಜಿಟಿಎ 4 ಪಿಸಿ ಆವೃತ್ತಿಯು ಕನ್‌ಸೋಲ್‌ ಆವೃತ್ತಿಯಂತಿರದೆ ಪರಿಪೂರ್ಣವಾಗಿತ್ತು.

## ಸ್ವೀಕಾರ
### ವಿಮರ್ಶಾ ಸ್ವೀಕಾರ
*ಗ್ರ್ಯಾಂಡ್‌ ಥೆಫ್ಟ್‌ ಆಟೋ IV*  ಪ್ರಪಂಚದಾದ್ಯಂತ ವಿಡಿಯೋ ಆಟಗಳ ವಿಮರ್ಶಕರಿಂದ ಶ್ಲಾಘನೆಗಳನ್ನು ಪಡೆದಿದೆ. ಮೊಬಿ ಗೇಮ್ಸ್ ಮತ್ತು ಟಾಪ್‌ ಟೆನ್‌ ರಿವ್ಯೂಸ್‌ಗಳ ಪ್ರಕಾರ ಇದು ಕ್ರಮವಾಗಿ ಮೇಲಿನ ಸ್ಥಾನದಲ್ಲಿರುವ ಆಟಗಳಲ್ಲಿ ಒಂದು ಮತ್ತು ಪ್ರಥಮ ಸ್ಥಾನದಲ್ಲಿರುವ ಆಟ.  ಮೆಟಾಕ್ರಿಟಿಕ್ಸ್‌ ಮತ್ತು ಗೇಮ್‌ರ್ಯಾಂಕಿಂಗ್ಸ್‌ನ ಪ್ರಕಾರ ಪಿಸಿ 3(PS3) ಆವೃತ್ತಿ ಪ್ರಥಮ ಸ್ಥಾನದಲ್ಲಿದೆ.  ಪ್ರಪಂಚದಾದ್ಯಂತ ಬಿಡುಗಡೆಯಾಗಬೇಕಿದ್ದ ಕಾರಣ, ಹಲವು ಪತ್ರಿಕೆಗಳಿಗೆ ಆಟದ ಪ್ರತಿಗಳನ್ನು ಕಳಿಸಿರಲಿಲ್ಲ.  ಬದಲಾಗಿ, ವಿಮರ್ಶಕರು ರಾಕ್‌ಸ್ಟಾರ್‌ ಆವರಣದಲ್ಲಿ ಇಲ್ಲವೇ ಮೊದಲೇ ಗೊತ್ತು ಮಾಡಿದ ಹೊಟೇಲುಗಳಲ್ಲಿ ಆಟವಾಡಬೇಕಿತ್ತು. 0/}*ಅಫಿಷಿಯಲ್‌ ಎಕ್ಸ್‌ಬಾಕ್ಸ್‌ ಮ್ಯಾಗಜೀನ್‌ (Official Xbox Magazine)*  (ಯುಕೆ) ತನ್ನ ಮೇ 2008ರ ಸಂಚಿಕೆಯಲ್ಲಿ *ಗ್ರ್ಯಾಂಡ್‌ ಥೆಫ್ಟ್‌ ಆಟೋ IV* ರ ಮೇಲಿನ ಮೊದಲ ವಿಮರ್ಶೆಯನ್ನು ಪ್ರದರ್ಶಿಸಿತು, ಅದು ಆಟಕ್ಕೆ ಗರಿಷ್ಠ 10/10 ಅಂಕಗಳನ್ನು ನೀಡಿತ್ತು. ಆಟವು "ಅದ್ಭುತ ಎನಿಸುವ ನೈಜ ಪ್ರಪಂಚ; ದಿಗ್ಭ್ರಮೆಗೊಳಿಸುವ ಆಕ್ಷನ್‌-ಸಹಿತ ಘಟಕಗಳು; ಅಪ್ಪಟ ತನ್ಮಯಗೊಳಿಸುವ ಕಥೆ; ಭಾರಿ ರಂಜಿಸುವ ಮಲ್ಟಿಪ್ಲೇಯರ್‌;" ಮತ್ತು ಅದು "ಪ್ರತಿಯೊಂದು ಅಂಶದಲ್ಲಿಯೂ ವಿಶಾಲವಾಗಿದೆ" ಎಂದು ಸಹ ಮ್ಯಾಗಜೀನ್‌ ಹೇಳಿತು. *ಪ್ಲೇ ಸ್ಟೇಷನ್‌ ಅಫಿಷಿಯಲ್‌ ಮ್ಯಾಗಜೀನ್‌ (ಯುಕೆ)*  ಕೂಡ ತನ್ನ ಮೇ 2008ರ ಸಂಚಿಕೆಯಲ್ಲಿ ಆಟಕ್ಕೆ 10/10 ಅಂಕ ನೀಡಿತು, ಆಟವನ್ನು "ಜಿಟಿಎಯ ಅತ್ಯುತ್ತಮ ತುಣುಕುಗಳನ್ನೂ ಬೆಳೆಸುವ ಮೇರುಕೃತಿ" ಎಂದು ವರ್ಣಿಸಿತು. ಗೇಮ್‌ಸ್ಪಾಟ್‌ ಈ ಆಟಕ್ಕೆ ಪರಿಪೂರ್ಣ 10 ಅಂಕಗಳನ್ನು ನೀಡಿತು, 2001ರಿಂದ ಗೇಮ್‌ಸ್ಪಾಟ್‌ ’ಪರಿಪೂರ್ಣ’ ಎಂದು ಘೋಷಿಸಿದ ಆಟಗಳಲ್ಲಿ ಇದೇ ಮೊದಲಾಯಿತು  ವಿಮರ್ಶೆಯು ಆಟವನ್ನು,"ಆನ್‌ಲೈನ್‌ ಮಲ್ಟಿಪ್ಲೇಯರ್‌ ಉಪಾಧಿ"ಗಳೊಂದಿಗೆ "ಆಗ್ರಹಿಸುವ" ಆಟ ಎಂದು ಕರೆಯಿತು ಮತ್ತು *ಜಿಟಿಎ IV*  "*ಗ್ರ್ಯಾಂಡ್‌ ಥೆಫ್ಟ್‌ ಆಟೋ* ದ ಇಲ್ಲಿಯವರೆಗಿನ ಆಟಗಳಲ್ಲಿ ಅತ್ಯುತ್ತಮ ಎನ್ನುವುದರಲ್ಲಿ ಅನುಮಾನವೇ ಇಲ್ಲ ಎಂದು ಹೇಳಿಕೆ ನೀಡಿತು."
ಬ್ರಿಟಿಷ್‌ ವಾರಪತ್ರಿಕೆ *ಡೈಲಿ ಸ್ಟಾರ್‌*  ಆಟವನ್ನು ಹೊಗಳುತ್ತಾ ತನ್ನ ಸಕಾರಾತ್ಮಕ ವಿಮರ್ಶೆಯನ್ನು ನೀಡಿತು: "ಇದು ಕನ್‌ಸೋಲ್‌ಅನ್ನೇ ನಿರ್ಧರಿಸುವ ಆಟ, ವರುಷಗಳಿಗೆ ಒಮ್ಮೆ ಬರುವಂಥದ್ದು ಮತ್ತು ಜನರು ಆ ಕಾಲದ ವಿಭಿನ್ನ ಆಟ ಎಂದು ನೆನಪಿಟ್ಟುಕೊಳ್ಳುವಂಥ ಆಟ." *ದ ನ್ಯೂ ಯಾರ್ಕ್‌ ಟೈಮ್ಸ್‌*  ಕೂಡ ಹೊಗಳಿಕೆಯ ವಿಮರ್ಶೆಯನ್ನೇ ನೀಡಿತು, "ಉಗ್ರ, ಚತುರ, ಧರ್ಮಾತೀತ, ಆಕರ್ಷಣೀಯ, ಬೀಭತ್ಸ, ಕುಶಲತಂತ್ರದ, ವೈಭವಪೂರ್ಣ ರಚನೆ ಮತ್ತು ಸಂಪೂರ್ಣ ಆಗ್ರಹಿಸುವ ಮನರಂಜನೆಯ ಮಾರುವೇಷ ಧರಿಸಿದ ಸಾಂಸ್ಕೃತಿಕ ವಿಡಂಬನೆ."*ಜಿಟಿಎ IV*, ಬಹುತೇಕ ಒಕ್ಕೊರಲಿನ ಹೊಗಳಿಕೆಯನ್ನೇ ಗಳಿಸಿದರೂ, ಕೆಲವು ಟೀಕೆಗಳನ್ನು ಗಳಿಸಿದೆ, ನಿರ್ದಿಷ್ಟವಾಗಿ ತನ್ನ ವಿಂಡೋಸ್‌ ಪೋರ್ಟ್‌ನ ಬಗೆಗೆ. ಆರ್ಸ್‌ ಟೆಕ್ನಿಕಾದ ವಿಮರ್ಶೆಯು ಆಟವು "...ಪರಿಪೂರ್ಣ[ವಾಗಿ] ಇಲ್ಲ  ಅದು ಪ್ರಶ್ನಿಸದ, ಹಸನಾದ ಹೊಗಳಿಕೆಗೆ ಅರ್ಹವಲ್ಲ ಎನ್ನುತ್ತದೆ.  ಹಲವಾರು ವಿಧದಲ್ಲಿ, *ಸ್ಯಾನ್‌ ಆಂಡ್ರಿಯಾಸ್‌‌* ನಿಂದ ಉಪೇಕ್ಷಿತ ಪ್ರತ್ಯಾವರ್ತನೆ (slight regression) ಆಶ್ಚರ್ಯಕರವಾಗಿದೆ: ವಾಹನಗಳು, ಶಸ್ತ್ರಗಳು, ಮತ್ತು ಕಥಾ ಮಿಷನ್‌ಗಳು ಕಡಿಮೆಯಾಗಿವೆ, ಮತ್ತು ನಗರದ ಗಾತ್ರವೇ ಚಿಕ್ಕದಾಗಿ ಹೋಗಿದೆ." ಎನ್ನುತ್ತದೆ. ಗೇಮ್‌ಸ್ಪಾಟ್‌ ಸ್ನೇಹಪರ ಎಐನಲ್ಲಿ(AI) ತೊಂದರೆಗಳಿರುವುದನ್ನೂ ಮತ್ತು ಪೊಲೀಸರ ಕಣ್ಣು ತಪ್ಪಿಸುವುದು "ಸ್ವಲ್ಪ ಜಾಸ್ತಿಯೇ ಸುಲಭ" ಎಂಬುದನ್ನೂ ಗಮನಿಸಿತು. ಆಗಾಗ್ಗೆ,ಕಾಣುವ ಹಾಗೆ ಪಾಪ್‌-ಇನ್‌ಗಳ ಇರುವುದನ್ನೂ ಟೀಕಿಸಲಾಯಿತು.'*ದ ನ್ಯೂ ಯಾರ್ಕ್‌ ಟೈ‌ಮ್ಸ್‌ನ *ಮ್ಯಾಟ್‌ ರಿಚೆಲ್‌* *ಅವರು "ಈ ಆಟದ ಬಿಡುಗಡೆ, ವಿಡಿಯೋ ಆಟಗಳ ಈವರೆಗಿನ ಅತಿದೊಡ್ಡ ಪ್ರಾರಂಭಗಳಲ್ಲಿ ಒಂದಾಗಲಿದೆ" ಎಂದರು ಮತ್ತು ಮೊದಲ ಎರಡು ವಾರಗಳಲ್ಲಿ 5 ಮಿಲಿಯನ್‌ ಪ್ರತಿಗಳು ಬಿಕರಿಯಾಗಲಿವೆ ಎಂದರು.* ** ***ವಿಶ್ಲೇಷಕ ಮೈಕೇಲ್‌ ಪ್ಯಾಚರ್‌ 2008ರ ಅಂತ್ಯದ ವೇಳೆಗೆ 11 ರಿಂದ 13 ಮಿಲಿಯನ್‌ ಘಟಕಗಳು ಬಿಕರಿಯಾಗುತ್ತವೆ ಎಂದು ಭವಿಷ್ಯ ನುಡಿದರು. * ** ** ಯುಎಸ್‌ ಮತ್ತು ಐರೋಪ್ಯ ತಂತ್ರಾಂಶ ವ್ಯಾಪಾರದ 3.2% ಅಷ್ಟನ್ನು ಗ್ರ್ಯಾಂಡ್‌ ಥೆಫ್ಟ್‌ ಆಟೋ IV* ಪ್ರತಿನಿಧಿಸುತ್ತದೆ ಎಂದೂ, ಜೀವಮಾನದಲ್ಲಿ 16 ರಿಂದ 19 ಮಿಲಿಯನ್‌ ವ್ಯಾಪಾರವಾಗುವುದೆಂದದೂ *ಪ್ಯಾಚರ್*  ನಿರೀಕ್ಷಿಸಿದರು.* *'  ಬಿಡುಗಡೆಯಾದ ನಂತರ, *ಗ್ರ್ಯಾಂಡ್‌ ಥೆಫ್ಟ್‌ ಆಟೋ‌ IV*  ಮನರಂಜನಾ ಉದ್ಯಮದ ಎರಡು ವ್ಯಾಪಾರ-ದಾಖಲೆಗಳನ್ನು ಸಾಧಿಸಿದೆ ಎಂದು ಹೇಳಿಕೊಂಡಿತು, ಅತ್ಯುತ್ತಮ ಒಂದು-ದಿನದ ಮತ್ತು ಏಳು-ದಿನದ ಬಿಕರಿ ಮೊತ್ತದ ಪ್ರಕಾರ. ಲಭ್ಯವಾದ ಮೊದಲ ದಿನದಂದು 3.6 ಮಿಲಿಯನ್‌ ಪ್ರತಿಗಳಿಗಿಂತಲೂ ಹೆಚ್ಚು ಮಾರಾಟವಾಯಿತು, ಮೊದಲ ವಾರದಲ್ಲೇ 6 ಮಿಲಿಯನ್‌ ಪ್ರತಿಗಳೂ ಬಿಕರಿಯಾದವು ($500 ಮಿಲಿಯನ್‌ ವ್ಯಾಪಾರವಾಯಿತು). ಯುನೈಟೆಡ್‌ ಕಿಂಗ್‌ಡಮ್‌ನಲ್ಲಿ, ಮೊದಲ ದಿನವೇ ಆಟದ 631,000 ಪ್ರತಿಗಳ ಬಿಡುಗಡೆಯಾಯಿತು, ಇದರ ಹಿಂದೆ ಯುಕೆಯಲ್ಲಿ ದಾಖಲೆ ನಿರ್ಮಿಸಿದವರು*Grand Theft Auto: San Andreas*, 24 ಗಂಟೆಗಳಲ್ಲಿ 501,000 ಪ್ರತಿಗಳನ್ನು ಮಾರಾಟ ಮಾಡಿದ್ದರು. ಎನ್‌ಪಿ‌ಡಿ ಗ್ರೂಪ್‌ (NPD Group)ನ ಪ್ರಕಾರ ಅಮೆರಿಕಾ ಸಂಸ್ಥಾನದಲ್ಲಿ ಬಿಡುಗಡೆಯಾದ ಮೊದಲ ಐದು ದಿನಗಳಲ್ಲಿ, ಎಕ್ಸ್‌ಬಾಕ್ಸ್‌ 360ರ ಮೇಲೆ 1.85 ಮಿಲಿಯನ್‌ ಘಟಕಗಳು ಮತ್ತು ಪ್ಲೇಸ್ಟೇಷನ್‌ 3ರ ಮೇಲೆ 1 ಮಿಲಿಯನ್ ಘಟಕಗಳು ಬಿಕರಿಯಾದವು; ಚಾರ್ಟ್‌ ಟ್ರ್ಯಾಕ್‌ನ ಪ್ರಕಾರ ಯುನೈಟೆಡ್‌ ಕಿಂಗ್‌ಡಮ್‌ನಲ್ಲಿ ಎಕ್ಸ್‌ಬಾಕ್ಸ್‌ 360 ಆವೃತ್ತಿಯಲ್ಲಿ 514,000 ಪ್ರತಿಗಳು ಮತ್ತು ಪ್ಲೇಸ್ಟೇಷನ್ 3 ಆವೃತ್ತಿಯಲ್ಲಿ 413,000, ಪ್ರತಿಗಳನ್ನು ಮಾರಾಟ ಮಾಡಿತು. *ಗ್ರ್ಯಾಂಡ್‌ ಥೆಫ್ಟ್‌ ಆಟೋ IV* ರ ಎಕ್ಸ್‌ಬಾಕ್ಸ್‌ 360 ಮತ್ತು ಪ್ಲೇಸ್ಟೇಷನ್ 3 ಆವೃತ್ತಿಗಳು ಕ್ರಮವಾಗಿ 2008ನೇ ಸಾಲಿನ ಅಮೆರಿಕಾ ಸಂಸ್ಥಾನದಲ್ಲಿ ಅತ್ಯುತ್ತಮ ವ್ಯಾಪಾರ ಮಾಡಿದ ಆಟಗಳಲ್ಲಿ ಕ್ರಮವಾಗಿ ಐದು ಮತ್ತು ಎಂಟನೇ ಸಾಲಿನಲ್ಲಿ ಇವೆ. 2008ರಲ್ಲಿ ಆ ಪ್ರದೇಶದಲ್ಲಿ ಎಕ್ಸ್‌ಬಾಕ್ಸ್ 360 ಆವೃತ್ತಿ ಹೆಚ್ಚಳವಾಗಿ 3.29 ಮಿಲಿಯನ್‌ ಪ್ರತಿಗಳನ್ನು ಮಾರಾಟ ಮಾಡಿದರೆ, ಪ್ಲೇಸ್ಟೇಷನ್‌ 3 ಆವೃತ್ತಿ 1.89 ಮಿಲಿಯನ್ ಪ್ರತಿಗಳನ್ನು ಮಾರಾಟ ಮಾಡಿತು, ಒಟ್ಟಾರೆ 5.18 ಮಿಲಿಯನ್‌ ಪ್ರತಿಗಳು ಮಾರಾಟವಾದವು. ಪ್ಯೂರ್ಟೊ ರಿಕೊ ಬಿಡುಗಡೆಗೆ ಮುಂಚಿನ ಕಾದಿರಿಸುವಿಕೆಗಳಲ್ಲಿ ಮತ್ತು ಆನಂತರದ 48 ಗಂಟೆಗಳ ಮಾರಾಟದಲ್ಲಿ ಎಲ್ಲ ಜಿಲ್ಲೆಗಳಿಗಿಂತಲೂ ಮುಂದಿತ್ತು ಎಂಬುದನ್ನು ಗಮನಿಸುತ್ತ ಗೇಮ್‌ಸ್ಟಾಪ್‌ ಮತ್ತು ಇಬಿ ಗೇಮ್ಸ್‌ಗಳು, ಬಿಡುಗಡೆಯಾದ ಮೊದಲನೇ ವಾರದ ಮಾರಾಟದಲ್ಲಿ ಈ ಆಟವೇ ಮುಂದಿತ್ತು ಎಂದು ವರದಿ ಮಾಡಿದರು. ಪ್ಲೇಸ್ಟೇಷನ್‌ 3 ಆವೃತ್ತಿಗಿಂತ ಗೇಮ್‌ಸ್ಟಾಪ್‌ ಮತ್ತು ಎಕ್ಸ್‌ಬಾಕ್ಸ್‌ 360 ಆವೃತ್ತಿಗಳು 2:1 ಅನುಪಾತದಲ್ಲಿ ಹೆಚ್ಚಿಗೆ ಬಿಕರಿಯಾದವು. 3 ಮೇ 2008ರಲ್ಲಿ, *ಗ್ರ್ಯಾಂಡ್‌ ಥೆಫ್ಟ್‌ ಆಟೋ IV*  "24 ಗಂಟೆಗಳಲ್ಲಿ ಅತಿಹೆಚ್ಚು ವ್ಯಾಪಾರ ಮಾಡಿದ ವಿಡಿಯೋ ಗೇಮ್" ಮತ್ತು "24 ಗಂಟೆಗಳಲ್ಲಿ ಅತಿ ಹೆಚ್ಚು ಲಾಭವನ್ನು ಗಳಿಸಿದ ವಿಡಿಯೋ ಗೇಮ್" ಎನ್ನುವ ಎರಡು ಗಿನ್ನಿಸ್ ದಾಖಲೆಗಳನ್ನು ಮುರಿಯಿತು. ಇದು ಮೊದಲ ದಿನ 3.6 ಮಿಲಿಯನ್‌ ಪ್ರತಿಗಳನ್ನು ಮಾರಾಟಮಾಡಿತು, ಸರಿಸುಮಾರು $310 ಮಿಲಿಯನ್‌ ಲಾಭಕ್ಕೆ ಇದು ಸಮವಾಗಿತ್ತು. *ಹ್ಯಾಲೊ 3*, $170 ಮಿಲಿಯನ್‌ ಮಾರಾಟ ಮಾಡಿ ನಿರ್ಮಿಸಿದ್ದ "24 ಗಂಟೆಗಳಲ್ಲಿ ಅತಿವೇಗವಾಗಿ ಮಾರಾಟವಾದ ವಿಡಿಯೋ ಗೇಮ್‌" ದಾಖಲೆಯನ್ನು ಮೊದಲ ದಿನದ ಮಾರಾಟದಲ್ಲಿಯೇವ್ ಮುರಿಯಿತು, ಆದರೆ ಇದರ ದಾಖಲೆಯನ್ನು ನವೆಂಬರ್ 2009 ರಲ್ಲಿ *Call of Duty: Modern Warfare 2* ಮುರಿಯಿತು.ಟೇಕ್‌-ಟು ಇಂಟರ್‌ಆಕ್ಟಿವ್‌ನ ಪ್ರಕಾರ, 31 ಮೇ 2008ರ ವೇಳೆಗೆ 11 ಮಿಲಿಯನ್‌ ಪ್ರತಿಗಳನ್ನು ಚಿಲ್ಲರೆ ವ್ಯಾಪಾರಿಗಳಿಗೆ ಮಾರಾಟ ಮಾಡಲಾಗಿತ್ತು ಮತ್ತು ಅವರು ಗ್ರಾಹಕರಿಗೆ 8.5 ಮಿಲಿಯನ್‌ ಪ್ರತಿಗಳನ್ನು ಮಾರಾಟ ಮಾಡಿಯಾಗಿತ್ತು. ಎನ್‌ಪಿ‌ಡಿ ಗ್ರೂಪ್‌ ಮತ್ತು ಜಿಎಫ್‌ಕೆ ಚಾರ್ಟ್‌-ಟ್ರ್ಯಾಕ್‌ನ ಪ್ರಕಾರ, 1 ಆಗಸ್ಟ್‌ 2008ರ ವೇಳೆಗೆ ಯುಎಸ್‌ನಲ್ಲಿ 4.711ಮಿಲಿಯನ್‍ ಘಟಕಗಳನ್ನು ಮತ್ತು ಯುಕೆನಲ್ಲಿ 1.582 ಮಿಲಿಯನ್‌ ಘಟಕಗಳನ್ನು, ಒಟ್ಟಾರೆ 6.293 ಮಿಲಿಯನ್‌ ಘಟಕಗಳನ್ನು ಮಾರಾಟ ಮಾಡಿತ್ತು. ಟೇಕ್‌‌-ಟು ಇಂಟರ್‌ಆಕ್ಟಿವ್‌ನ ಪ್ರಕಾರ 16 ಆಗಸ್ಟ್‌ 2008ರ ವೇಳೆಗೆ, 10 ಮಿಲಿಯನ್‌ ಪ್ರತಿಗಳನ್ನು ಗ್ರಾಹಕರಿಗೆ ಮಾರಾಟ ಮಾಡಿಯಾಗಿತ್ತು. ಮೀಡಿಯಾ ಕ್ರಿಯೇಟ್‌ನ ಪ್ರಕಾರ, ಜಪಾನ್‌ನಲ್ಲಿ ಲಭ್ಯವಾದ ನಾಲ್ಕು ದಿನಗಳಿಗೇ ಪ್ಲೇಸ್ಟೇಷನ್‌ ಮೂರರ ಮೇಲೆ 133,000 ಪ್ರತಿಗಳನ್ನು ಮತ್ತು ಎಕ್ಸ್‌ಬಾಕ್ಸ್‌ 360ರ ಮೇಲೆ 34,000 ಪ್ರತಿಗಳನ್ನು ಮಾರಾಟ ಮಾಡಿತು. ವಿಂಡೋಸ್‌ ಆವೃತ್ತಿಯ ಆಟವು ತುಲನೆಯಲ್ಲಿ ಕಡಿಮೆ ಯಶಸ್ಸನ್ನು ಕಂಡಿತು. ಎನ್‌ಪಿ‍ಡಿಯ ಪ್ರಕಾರ ಆಟವು ತನ್ನ ವಾರದ ಟಾಪ್‌ ಟೆನ್‌ನಲ್ಲಿ #7ರಿಂದ ಪ್ರಾರಂಭಿಸಿತು. ಒಂದು ವಾರದ ನಂತರ ಎನ್‌ಪಿಡಿ ಗ್ರೂಪ್‌ ಪ್ರಕಟಿಸುವ ಟಾಪ್‌ ಟೆನ್‌ನಿಂದ ಸಂಪೂರ್ಣ ಮರೆಯಾಗಿ ಹೋಯಿತು. 31 ಜನವರಿ 2009ರ ವೇಳೆಗೆ, ರಾಕ್‌ಸ್ಟಾರ್‌ ಗೇಮ್ಸ್‌ನ ಗ್ರ್ಯಾಂಡ್‌ ಥೆಫ್ಟ್‌ ಆಟೋ IVರ 13 ಮಿಲಿಯನ್‌ ಘಟಕಗಳನ್ನು ರಫ್ಟು ಮಾಡಲಾಗಿದೆ.
### ಪ್ರಶಸ್ತಿಗಳು
ಇದರ ಬಿಡುಗಡೆಯಾದ ಮೇಲೆ ಸಿಕ್ಕ ವಿಮರ್ಶನಾ ಶ್ಲಾಘನೆಯ ಜೊತೆಗೆ *ಗ್ರಾಂಡ್ ಥೆಫ್ಟ್ ಆಟೊ IV*  ಅನೇಕ ವಿಮರ್ಶಕರಿಂದ ಹಾಗೂ ಪ್ರಕಾಶನದವರಿಂದ ಪ್ರಶಸ್ತಿಗಳನ್ನು ತೆಗೆದುಕೊಂಡಿತು. ಈ ಆಟವು ಆ ವರ್ಷದ ಉಳಿದ ಆಟಗಳಿಗಿಂತ ಹೆಚ್ಚಾಗಿ ನಲವತ್ತು ಗೇಮ್ ಆಫ್ ದ ಇಯರ್ ಪ್ರಶಸ್ತಿಗಳನ್ನು ಪ್ರಮುಖ ಪ್ರಕಾಶಕರಿಂದ ಗಿಟ್ಟಿಸಿಕೊಂಡಿದೆ. ಪ್ಲೇಸ್ಟೇಶನ್ 3 ಮತ್ತು ಎಕ್ಸ್‌ಬೊಕ್ಸ್ 360 ಆವೃತ್ತಿಗಳು, ಎಲ್ಲ ಕಾಲದ ಗೇಮ್ ರ್‍‍ಯಾಂಕಿಗಿನ ಆಟಗಳಲ್ಲಿ ಅನುಕ್ರಮವಾಗಿ ಎರಡನೇಯ ಮತ್ತು ಆರನೇಯ ಅತ್ಯುತ್ತಮ ಆಟಗಳೆಂದು ಶ್ರೇಯಾಂಕವನ್ನು ಹೊಂದಿದೆ. ಕೆಳಗಿನವು ಅದು ಪಡೆದುಕೊಂಡ ಪ್ರಶಸ್ತಿಗಳಾಗಿದೆ( ಎಲ್ಲವೂ 2008ರ ಪ್ರಶಸ್ತಿಗಳಾಗಿವೆ):
*ಐಜಿಎನ್  ಈ ಆಟಕ್ಕೆ ಅದರ "ಅತ್ತ್ಯುತ್ತಮ ಎಕ್ಸ್‌ಬೊಕ್ಸ್ 360‍ಆ‍ಯ್‌ಕ್ಷನ್ ಆಟ", "ಅತ್ತ್ಯುತ್ತಮ ಪಿಸಿ ಆ‍ಯ್‌ಕ್ಷನ್ ಆಟ", "ಅತ್ತ್ಯುತ್ತಮ ಗ್ರಾಫಿಕ್ಸ್ ಟೆಕ್ನೊಲೊಜಿ(ಎಕ್ಸ್‌ಬೊಕ್ಸ್ 360)", "ಬೆಸ್ಟ್ ವೊಯ್ಸ್ ಆ‍ಯ್‌ಕ್ಟಿಂಗ್ (ಎಕ್ಸ್‌ಬೊಕ್ಸ್ 360/ಪಿಎಸ್3/ಪಿಸಿ)" ಮತ್ತು "ಬೆಸ್ಟ್ ಸ್ಟೋರಿ(ಎಕ್ಸ್‌ಬೊಕ್ಸ್ 360/ಪಿಎಸ್3) " ಎಂಬಂತಹ ಪ್ರಶಸ್ತಿಗಳನ್ನು ನೀಡಿದೆ.
*ಗೇಮ್‌ಟ್ರೇಲರ್ಸ್ ಈ ಆಟಕ್ಕೆ "ವರ್ಷದ ಆಟ", "ಅತ್ತ್ಯುತ್ತಮ ಆ‍ಯ್‌ಕ್ಷನ್ ಎಡ್ವೆಂಚರ್ ಆಟ", "ಅತ್ತ್ಯುತ್ತಮ ಕತೆ", "ಅತ್ತ್ಯುತ್ತಮ ಎಕ್ಸ್‌ಬೊಕ್ಸ್ 360 ಆಟ", "ಅತ್ತ್ಯುತ್ತಮ ಪ್ಲೇಸ್ಟೇಶನ್ 3 ಆಟ" ಮತ್ತು ಆಟದ ಟ್ರೇಲರಿಗೆ " ವರ್ಷದ ಟ್ರೇಲರ್" ಎಂಬಂತಹ ಪ್ರಶಸ್ತಿಗಳನ್ನು ನೀಡಿದೆ.
*ಸ್ಪೈಕ್ ಟಿವಿಯು ತನ್ನ *ವಿಡಿಯೊ ಆಟಗಳ ಪ್ರಶಸ್ತಿ* ಗಳಲ್ಲಿ ಈ ಆಟಕ್ಕೆ " ವರ್ಷದ ಆಟ" ಮತ್ತು " ಅತ್ತ್ಯುತ್ತಮ ಆ‌ಯ್‌ಕ್ಷನ್ ಎಡ್ವೆಂಚರ್ ಆಟ" ಎಂಬ ಪ್ರಶಸ್ತಿಗಳನ್ನು ನೀಡಿದೆ. ಅವರು ಮೈಕಲ್ ಹೊಲ್ಲಿಕ‌ನಿಗೆ ಆತ ನಿಕೊ ಬೆಲ್ಲಿಕ್ ಪಾತ್ರಕ್ಕೆ ನೀಡಿದ ಶ್ರಾವ್ಯ ನಟನೆಗಾಗಿ  "ಮಾನವ ಪುರುಷನಿಂದ ಅತ್ತ್ಯುತ್ತಮ ಪ್ರದರ್ಶನ " ಎಂಬ ಪ್ರಶಸ್ತಿ ನೀಡಿದೆ.
*ಗೇಮ್‍ಸ್ಪೈ ತನ್ನ *ವಿಡಿಯೋ ಆಟಗಳ ಪ್ರಶಸ್ತಿ* ಗಳಲ್ಲಿ ಈ ಆಟಕ್ಕೆ " ಅತ್ತ್ಯುತ್ತಮ ಕತೆ" ಮತ್ತು "ವರ್ಷದ ಪಾತ್ರ" (ಬ್ರುಸ್ ಕಿಬ್ಬುಟ್ಜ್ ಪಾತ್ರಕ್ಕೆ )ಎಂಬಂತಹ ಪ್ರಶಸ್ತಿಗಳನ್ನು ನೀಡಿದೆ.
*ಗೇಮ್‌‍ಸ್ಪೊಟ್ ಈ ಆಟಕ್ಕೆ ತನ್ನ " ಯುಕೆಯಲ್ಲಿ ತಯಾರಾದ ಅತ್ತ್ಯುತ್ತಮ ಆಟ" ಮತ್ತು " ಅತ್ತ್ಯುತ್ತಮ ಎಕ್ಸ್‌ಬೊಕ್ಸ್  360 ಆಟ" ಎಂಬ ಪ್ರಶಸ್ತಿ ನೀಡಿದೆ. ಮತ್ತು ಬ್ರುಸ್ "ಬ್ರುಸಿ" ಕಿಬ್ಬುಟ್ಜ್ " ಅತ್ತ್ಯುತ್ತಮ ಹೊಸ ಪಾತ್ರ" ಎಂಬ ಪ್ರಶಸ್ತಿಯನ್ನು ಗೆದ್ದುಕೊಂಡಿದ್ದಾನೆ.
*ಜಾಯಿಂಟ್‌ಬೊಂಬ್ ಈ ಆಟಕ್ಕೆ ತನ್ನ " ವರ್ಷದ ಆಟ" ಮತ್ತು "ಅತ್ತ್ಯುತ್ತಮ ಮಲ್ಟಿ-ಪ್ಲಾಟ್‌ಫಾರಂ ಆಟ" ಎಂಬ ಪ್ರಷಸ್ತಿ ನೀಡಿದೆ.
*ಕೊಟಕು ಈ ಆಟಕ್ಕೆ ತನ್ನ "ವರ್ಷದ ಆಟ" ಮತ್ತು "ಅತ್ತ್ಯುತ್ತಮ ಬರವಣಿಗೆ" ಎಂಬ ಪ್ರಶಸ್ತಿ ಕೊಟ್ಟಿದೆ.
*ಗೇಮ್ ಇನ್‌ಫೋರ್ಮರ್ ಈ ಆಟಕ್ಕೆ ತನ್ನ 2008ರ "ವರ್ಷದ ಆಟ" ಪ್ರಶಸ್ತಿ ನೀಡಿದೆ.
*ನ್ಯೂಯಾರ್ಕ್ ಟೈಮ್ಸ್ ಈ ಆಟಕ್ಕೆ ತನ್ನ 2008ರ "ವರ್ಷದ ಆಟ" ಪ್ರಶಸ್ತಿ ನೀಡಿದೆ.
*ಎಲೆಕ್ಟ್ರೋನಿಕ್ ಗೇಮಿಂಗ್ ಮಾಸಿಕ ಈ ಆಟಕ್ಕೆ ತನ್ನ 2008ರ "ವರ್ಷದ ಆಟ" ಪ್ರಶಸ್ತಿ ನೀಡಿದೆ.
*ಐಜಿಎನ್ ಎಯು ಈ ಆಟಕ್ಕೆ ತನ್ನ 2008ರ "ವರ್ಷದ ಆಟ" ಪ್ರಶಸ್ತಿ ನೀಡಿದೆ.
*ಕನ್ಸೋಲ್ ಮೊನಸ್ಟರ್ ಈ ಆಟಕ್ಕೆ ತನ್ನ 2008ರ "ವರ್ಷದ ಆಟ" ಪ್ರಶಸ್ತಿ ನೀಡಿದೆ.
*ಗೇಮರ್‌ವಿಶನ್ ಈ ಆಟಕ್ಕೆ ತನ್ನ 2008ರ "ವರ್ಷದ ಆಟ" ಮತ್ತು "ಅತ್ತ್ಯುತ್ತಮ ಆ‍ಯ್‌ಕ್ಷನ್ ಎಡ್ವೆಂಚರ್ ಆಟ" ಪ್ರಶಸ್ತಿ ನೀಡಿದೆ.
*ಥಂಡರ್‌ಬೊಲ್ಟ್ ಈ ಆಟಕ್ಕೆ ತನ್ನ 2008ರ "ವರ್ಷದ ಆಟ" ಪ್ರಶಸ್ತಿ ನೀಡಿದೆ.
*ಎಕ್ಸ್‌ಟ್ರೀಂ ಗೇಮರ್ ಈ ಆಟಕ್ಕೆ ತನ್ನ 2008ರ "ವರ್ಷದ ಆಟ" ಮತ್ತು  "ಅತ್ತ್ಯುತ್ತಮ ಆ‍ಯ್‌ಕ್ಷನ್ ಎಡ್ವೆಂಚರ್ ಆಟ" ಪ್ರಶಸ್ತಿ ನೀಡಿದೆ.
*ಲೊಸ್ ಎಂಜಲಿಸ್ ಟೈಮ್ಸ್ ಈ ಆಟಕ್ಕೆ ತನ್ನ 2008ರ "ವರ್ಷದ ಆಟ" ಪ್ರಶಸ್ತಿ ನೀಡಿದೆ.
*ಟೈಮ್ (ಮ್ಯಾಗಜೀನ್) ಈ ಆಟಕ್ಕೆ ತನ್ನ 2008ರ "ವರ್ಷದ ಆಟ" ಪ್ರಶಸ್ತಿ ನೀಡಿದೆ.
*ಆಟೊಮಿಕ್ ಗೇಮರ್ ಈ ಆಟಕ್ಕೆ ತನ್ನ 2008ರ "ವರ್ಷದ ಆಟ" ಪ್ರಶಸ್ತಿ ನೀಡಿದೆ.

### ವಿವಾದಗಳು
*ಗ್ರ್ಯಾಂಡ್‌ ಥೆಫ್ಟ್‌ ಆಟೋ IV*  ಬಿಡುಗಡೆಯಾಗುವ ಮೊದಲೂ ಮತ್ತು ಬಿಡುಗಡೆಯಾದ ನಂತರವೂ, ಬಹಳಷ್ಟು ವಿವಾದಗಳಿಗೆ ಈಡಾಗಿದೆ.  ಜಾರ್ಜ್‌ ಗ್ಯಾಲೊವೇ, ಜ್ಯಾಕ್‌ ಥಾಮ್ಸನ್‌ ಮತ್ತು ಹಿಲೆರಿ ಕ್ಲಿಂಟನ್‌ ರಂತಹ ಪ್ರಖ್ಯಾತರೂ, ನ್ಯೂ ಯಾರ್ಕ್ ಸಿಟಿ ಅಫಿಷಿಯಲ್ಸ್‌ ಮತ್ತು ಮದರ್ಸ್ ಎಗೇನ್‌ಸ್ಟ್ ಡ್ರಂಕ್‌ ಡ್ರೈವಿಂಗ್‌ (MADD - Mothers Against Drunk driving) ಸೇರಿದಂತೆ ಅನೇಕ ಸಂಸ್ಥೆಗಳೂ ಈ ಆಟವನ್ನು ಟೀಕಿಸಿವೆ. ಆಟಗಾರಾರ ’ಮದ್ಯಪಾನ ಮಾಡಿ ವಾಹನ ಓಡಿಸುವ ಸಾಮರ್ಥ್ಯ’ದ ಕಾರಣ ಆಟವನ್ನು ಹದಿನೇಳು ವರ್ಷದ ವಯಸ್ಸಿನ ಆಟಗಾರರಿಗೆ "ಎಮ್‌" (M ) ಶ್ರೇಣಿಗೆ ಏರಿಸಬೇಕು ಮತ್ತು ವಯಸ್ಕ ಆಟಗಾರರಿಗೆ "ಏಒ," (AO) ವರೆಗೆ ಏರಿಸಬೇಕೆಂದು ಮ್ಯಾಡ್‌ (MADD) ಇಎಸ್‌ಆರ್‌ಬಿ (ESRB)ಯನ್ನು ವಿನಂತಿಸಿಕೊಂಡಿತು..ಆಸ್ಟ್ರೇಲಿಯಾ ಮತ್ತು ನ್ಯೂಜಿಲ್ಯಾಂಡ್‌ಗಳಲ್ಲಿ ಬಿಡುಗಡೆಯಾದ *ಜಿಟಿಎ IV*  ಆಟವನ್ನು ಆಸ್ಟ್ರೇಲಿಯಾದ ವಿಂಗಡಣಾ ವ್ಯವಸ್ಥೆಯ ಆವಶ್ಯಕತೆಗಳಿಗೆ ತಕ್ಕಂತೆ ಸಂಕಲನ ಮಾಡಲಾಯಿತು. ಆಸ್ಟ್ರೇಲಿಯಾದ ಸೆನ್ಸಾರ್‌ ಕಾನೂನಿನ ಕಾರಣ ನ್ಯೂಜಿಲ್ಯಾಂಡ್‌ ಸಂಕಲಿತ ಆಟವನ್ನು ಪಡೆಯಬೇಕಾಗಿ ಬಂದದ್ದಕ್ಕೆ ಸ್ಟ್ಯಾನ್‌ ಕ್ಯಾಲಿಫ್‌ ಎನ್ನುವ 21 ವರ್ಷದ ವಿದ್ಯಾರ್ಥಿಯೊಬ್ಬ ಆಟವನ್ನು ನ್ಯೂಜಿಲಾಂಡ್‌ನ ಒಫ್‌ಎಲ್‌ಸಿ(OFLC)ಗೆ ಪುನಃ ಸಲ್ಲಿಸಿದನು. ಆನಂತರ ನ್ಯೂಜಿಲ್ಯಾಂಡ್‌ನಲ್ಲಿ ಅಸಂಕಲಿತ ಆಟಕ್ಕೆ R18 (ಆರ್‌18) ಶ್ರೇಣಿಯನ್ನು ನೀಡಿ ಮಾರಾಟಕ್ಕೆ ಬಿಡಲಾಯಿತು. ಆಸ್ಟ್ರೇಲಿಯಾದಲ್ಲಿ ಬಿಡುಗಡೆಯಾದ *ಗ್ರ್ಯಾಂಡ್‌ ಥೆಫ್ಟ್‌ ಆಟೋ IV* ರ ಪಿಸಿ ಆವೃತ್ತಿಯು ಅಸಂಕಲಿತ ಎಂದು ವರದಿಮಾಡಲಾಗಿದೆ, ಅನ್ಯದೇಶಗಳಲ್ಲಿ ಬಿಡುಗಡೆಯಾದಂತೆ MA15+ (ಎಮ್‌ಎ15+) ಶ್ರೇಣಿಯದ್ದು ಎನ್ನಲಾಗಿದೆ.

ಯುನೈಟೆಡ್‌ ಕಿಂಗ್‌ಡಮ್‌ ಮತ್ತು ಅಮೆರಿಕಾ ಸಂಸ್ಥಾನದಲ್ಲಿ *ಗ್ರ್ಯಾಂಡ್‌ ಥೆಫ್ಟ್‌ ಆಟೋ IV* ನ್ನು ಕೊಳ್ಳುವವರ ವಿರುದ್ಧ ಮತ್ತು ಆಟವನ್ನು ಮಾರಾಟ ಮಾಡುವ ಅಂಗಡಿಗಳ ಕೆಲಸಗಾರರ ವಿರುದ್ಧ ಅಪರಾಧ ಎಸಗಲಾಗಿದೆ ಎಂಬ ವರದಿಗಳೂ ಬಂದಿದ್ದವು. ಕ್ರೊಯ್‌ಡೊನ್‌‌ನ ಗೇಮ್‌ಸ್ಟೇಷನ್‌ನಲ್ಲಿ ನಡೆದ ಹಲ್ಲೆ ಇಂತಹ ಒಂದು ಘಟನೆ. ಇದನ್ನು ಆಮೇಲೆ ಗ್ರ್ಯಾಂಡ್‌ ಥೆಫ್ಟ್‌ಗೆ ಸಂಬಂಧಿಸಿದ್ದಲ್ಲವೆಂದೂ, ಪಬ್‌ನಿಂದ ಹೊರಬರುತ್ತಿದ್ದ ಇಬ್ಬರು ಆಟಗಾರರ ನಡುವಿನ ವಾದವಾಗಿತ್ತೆಂದೂ ವರದಿ ಮಾಡಲಾಯಿತು. ಈ ಪ್ರಸಂಗವನ್ನು "ಮ್ಯಾಧ್ಯಮದ ವಿಭ್ರಾಂತಿ" ಎಂದು ಕರೆಯಲಾಯಿತು. ಜೂನ್‌ 2008ರಲ್ಲಿ, ನ್ಯೂ ಹೈಡ್‌ ಪಾರ್ಕ್‌, ನ್ಯೂ ಯಾರ್ಕ್‌ನಲ್ಲಿ, ಹಲವು ಜನರ ಮೇಲೆ ಹಲ್ಲೆ ಮಾಡಿ ದರೋಡೆ ನಡೆಸುತ್ತಿದ್ದ ಮತ್ತು ಕಾರ್‌ಜ್ಯಾಕಿಂಗ್‌ ಮಾಡುತ್ತಿದ್ದ, ಆರು ಜನ ಯುವಕರನ್ನು ಬಂಧಿಸಲಾಯಿತು.  ಪೊಲೀಸರ ಪ್ರಕಾರ, ಆ ಯುವಕರು *ಗ್ರ್ಯಾಂಡ್‌ ಥೆಫ್ಟ್‌ ಆಟೋ IV* ರಿಂದ ಉತ್ತೇಜಿತರಾದೆವೆಂದು ಹೇಳಿಕೊಂಡರು. ಮೊದಲ ಡೌನ್‌ಲೋಡ್‌ ಮಾಡಬಹುದಾದ ಭಾಗ - *ದ ಲಾಸ್ಟ್‌ ಅಂಡ್‌ ಡ್ಯಾಮ್ಡ್‌*, ವಿಡಿಯೋ ಆಟಗಳಲ್ಲಿ ವಿರಳ ಎನ್ನಬಹುದಾದ ಗಂಡು ದೇಹದ ಮುಂಭಾಗವನ್ನು ಪೂರ್ತಿ ನಗ್ನವಾಗಿ ತೋರಿಸುವ ಸಣ್ಣ ದೃಶ್ಯವೊಂದನ್ನು ಒಳಗೊಂಡಿದೆ. ಇತ್ತೀಚೆಗೆ, ಡೌನ್‌ಲೋಡ್‌ ಮಾಡಬಹುದಾದ ಎರಡನೇ ಭಾಗವು ’ವೈಸ್‌ ಸಿಟಿ ಎಫ್‌ಎಮ್‌’ (ಫರ್ನಾಂಡೋ ನಡೆಸಿಕೊಡುವ) ರೇಡಿಯೋ ಸ್ಟೇಷನ್‌ಅನ್ನು ಮತ್ತು ವ್ಲಾಡಿವೊಸ್ಟೊಕ್‌ಗೆ ಹೊಸ ಹಾಡುಗಳನ್ನು ಸೇರಿಕೊಂಡಿಲ್ಲವೆಂದೂ, ಎಕ್ಸ್‌ಬಾಕ್ಸ್‌ ಲೈವ್‌ ಡೌನ್‌ಲೋಡ್‌ ಆವೃತ್ತಿಗೆ ಕೆ109(K109) ಮತ್ತು ಎಲೆಕ್ಟ್ರೋಚೋಕ್‌ಗಳನ್ನು ಸೇರಿಸಿಕೊಂಡಿಲ್ಲವೆಂದು ಕೆಲವು ನಕಾರಾತ್ಮಕ ಆನ್‌ಲೈನ್‌ ಪ್ರತಿಕ್ರಿಯೆಗಳು ಬಂದಿದ್ದವು.*Grand Theft Auto IV: The Ballad of Gay Tony*  'ಎಪಿಸೋಡ್ಸ್ ಫ್ರಂ‌ ಲಿಬರ್ಟಿ ಸಿಟಿ'ಗೆ ವಿಶಿಷ್ಟವಾಗಿದ್ದ ಇದನ್ನು ರಾಕ್‌ಸ್ಟಾರ್ ‍ತಮ್ಮ ಅಕ್ಟೋಬರ್‌ 2009ರ ನ್ಯೂಸ್‌ವಯರ್‌ ಸಂಚಿಕೆಯ 21ನೇ ಪುಟದಲ್ಲಿ ಪ್ರಕಟಿಸಿತು. ಈ ವಾರ್ತೆಯಿಂದ ಟಿಎಲ್‌ಎಡಿಯನ್ನು (TLAD) ಡೌನ್‌ಲೋಡ್‌ ಮಾಡಿಕೊಂಡಿರುವ ಹಲವರು ಪೂರ್ತಿ ಟಿಬಿಒಜಿಟಿ(TBOGT)ಯನ್ನು ಪಡೆಯಲು ಟಿಎಲ್‌ಎಡಿ(TLAD)ಗೆಯೇ ಮತ್ತೆ ದುಡ್ಡು ಕೊಡಬೇಕಾಗುತ್ತದೆಂದು ದೂರಿದರು.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* *ಗ್ರ್ಯಾಂಡ್‌ ಥೆಫ್ಟ್‌ ಆಟೋ IV*  ಅಧಿಕೃತ ಜಾಲತಾಣ
* *ಗ್ರ್ಯಾಂಡ್‌ ಥೆಫ್ಟ್‌ ಆಟೋ‌ IV*  ಪಿಸಿ ಅಧಿಕೃತ ಜಾಲತಾಣ
*
* 
* 
* How Rockstars Will Take GTA VI To Next Level - GTA VI NEW UPDATES

ವರ್ಗ:2008 ವಿಡಿಯೋ ಆಟಗಳು
ವರ್ಗ:ಧಾರಾವಾಹಿ ವಿಡಿಯೋ ಆಟಗಳು
ವರ್ಗ:ಯುಫೋರಿಯಾ ಎಂಜಿನ್‌ ಆಟಗಳು
ವರ್ಗ:ವಿಂಡೋಸ್ ಪ್ರಮಾಣಿತ ಆಟಗಳು
ವರ್ಗ:ಗ್ರ್ಯಾಂಡ್‌ ಥೆಫ್ಟ್‌ ಆಟೋ IV
ವರ್ಗ:ನಾನ್‌ಲೀನಿಯರ್‌ ವಿಡಿಯೋ ಆಟಗಳು
ವರ್ಗ:ತೆರೆದ ಪ್ರಪಂಚದ ವಿಡಿಯೋ ಆಟಗಳು
ವರ್ಗ:ವ್ಯವಸ್ಥಿತ ಅಪರಾಧ ವಿಡಿಯೋ ಆಟಗಳು
ವರ್ಗ:ಪ್ಲೇಸ್ಟೇಷನ್‌ 3 ಆಟಗಳು
ವರ್ಗ:ಯುನೈಟೆಡ್‌ ಕಿಂಗ್‌ಡಮ್‌ನಲ್ಲಿ ಅಭಿವೃದ್ಧಿಪಡಿಸಿದ ಆಟಗಳು
ವರ್ಗ:ಕಸ್ಟಮ್‌ ಶಬ್ದಗ್ರಹಣ ವ್ಯವಸ್ಥೆ ಇರುವ ವಿಡಿಯೋ ಆಟಗಳು
ವರ್ಗ:ವಿಸ್ತರಣಾ ಅನುಕೂಲ ಇರುವ ವಿಡಿಯೋ ಆಟಗಳು
ವರ್ಗ:ವಿಂಡೋಸ್‌ ಆಟಗಳು
ವರ್ಗ:ಎಕ್ಸ್‌ಬಾಕ್ಸ್‌ 360 ಆಟಗಳು
ವರ್ಗ:ಗಣಕ ವಿಜ್ಞಾನ